title: Resident Evil: Vendetta

text: Resident Evil: Vendetta on vuonna 2017 ensi-iltansa saava animaatioelokuva, joka perustuu Capcomin samannimiseen videopelisarjaan.


title: Resident Evil: Vendetta

text: Elokuva on kolmas osa "Resident Evil" -animaatioelokuvien sarjassa: edelliset osat ovat "" (2007) ja "" (2012). Elokuvassa esiintyvät pelisarjan hahmot Leon S. Kennedy, Chris Redfield ja Rebecca Chambers.


title: Resident Evil: Vendetta

text: Elokuva sijoittuu Resident Evil 6 ja -pelien tapahtumien väliselle ajanjaksolle. Chris Redfield tiimeineen on saanut tehtäväkseen jäljittää Brasilialais-Amerikkalainen terroristi ja kemiallisten aseiden kauppias Glenn Arias, joka on niin Interpolin, FBI:n sekä Amerikan tiedustelupalveluiden listoilla. Arias on katkera Yhdysvaltain hallitukselle hänen epäonnistuneesta salamurhayrityksestään tämän hääpäivänä, jossa kuitenkin kuoli hänen koko perheensä sekä hänen juuri vihitty vaimonsa, Sarah. Hänen asemastaan asekaupassa johtuen häntä pidetään potentiaalisena uhkana koko Yhdysvalloille, mikä on täysin oikea pelko sillä mies janoaa kostoa ja on valmis suunnitelmassaan laittaa alulle uusinta tekoa olevan A-viruksen New Yorkissa.


title: Demarai Gray

text: Demarai Ramelle Gray (s. 28. kesäkuuta 1996 Birmingham) on englantilainen jalkapalloilija, joka edustaa Englannin valioliigassa pelaavaa Leicester Cityä. Pelipaikaltaan oikeajalkainen Gray on vasen laitahyökkääjä.


title: Demarai Gray

text: Gray on Birmingham Cityn kasvatti. Hän debytoi seuran edustusjoukkueessa kaudella 2013–2014, jolloin hän pelasi seitsemässä Englannin mestaruussarjan ottelussa tehden yhden maalin. Seuraavalla kaudella hän teki 41 ottelussa kuusi maalia. Yhteensä Gray pelasi Birminghamin paidassa 72 ottelua tehden kahdeksan maalia.


title: Demarai Gray

text: Tammikuussa 2016 Gray siirtyi Valioliigan Leicester Cityyn.


title: Demarai Gray

text: Gray on edustanut Englantia nuorten maajoukkuetasolla. Alle 20-vuotiaiden maajoukkueessa hän on pelannut vuodesta 2015 alkaen.


title: Mangopuut

text: Mangopuut eli mangot ("Mangifera") on kasvisuku, joka kuuluu sumakkikasvien heimoon. Mangopuut ovat trooppisen Aasian ainavihantia puita. Niiden hedelmät ovat syötäviä, ja lajeista mangoa kasvatetaan laajalti hedelmäpuuna.


title: Mangopuut

text: Mangopuut ovat ainavihantia puita. Lehdet ovat yksinkertaisia, ruodillisia ja ehyitä. Mangopuut ovat andromonoeekkisiä, mikä tarkoittaa samassa kasviyksilössä ja mangopuiden tapauksessa myös samassa kukinnossa olevan sekä kaksineuvoisia kukkia että yksineuvoisia hedekukkia. Kukat ovat neli- tai viisilukuisia. Hedelmät ovat luumarjoja.


title: Mangopuut

text: Kaikki mangopuut kasvavat luonnonvaraisina Aasian trooppisissa osissa. Mangoa ("Mangifera indica") kasvatetaan nykyisin kaikkialla maailman trooppisen ilmaston alueilla hedelmäpuuna.


title: Mangopuut

text: Mangopuihin kuuluu ainakin 10 lajia. Näiden lisäksi suvussa on kymmeniä muitakin lajikuvauksia, joiden validisuus tai taksonominen asema ovat epäselviä.


title: Juho ja Mika

text: Juho ja Mika on Porissa vuonna 2002 perustettu iskelmää soittava yhtye. Yhtyeen jäsenet ovat laulaja Juho Hakala ja kitaristi Mika Laakkonen.


title: Juho ja Mika

text: Juho Hakala nähtiin keväällä 2015 tositelevisio-ohjelma Risteyksessä, jossa hän näytteli muusikko Anssi Kelan elämäntarinaa.


title: Alan Quine

text: Alan Quine (s. 25. helmikuuta 1993 Windsor, Ontario, Kanada) on kanadalainen jääkiekkoilija, joka pelaa New York Islandersin organisaatiossa. Quine on Islandersin kuudennen kierroksen varaus .


title: Alan Quine

text: Quine varattiin Kingston Frontenacsiin ensimmäisellä kierroksella toisena pelaajana vuoden 2009 . Quine pelasi OHL:ssä 252 ottelua Kingston Frontenacsin, Peterborough Petesin ja Belleville Bullsin joukkueissa. Näissä hän teki 90 maalia ja 128 syöttöpistettä eli yhteensä 218 tehopistettä sekä sai tilastoihinsa 218 rangaistusminuuttia. Kauden 2010–2011 jälkeen Detroit Red Wings varasi Quinen kolmannella kierroksella . Hän ei kuitenkaan tehnyt Red Wingsin kanssa sopimusta. Kauden 2012–2013 jälkeen Quine varattiin uudelleen, tällä kertaa New York Islandersiin kuudennella kierroksella.


title: Alan Quine

text: 28. syyskuuta 2013 New York Islanders kiinnitti Quinen kolmivuotiseen tulokassopimukseen. Quine siirtyi kaudeksi 2013–2014 AHL:ään Islandersin farmiseura Bridgeport Sound Tigersiin.


title: Ari Santos

text: Ari Santos (eli Ari, s. 6. maaliskuuta 1982 São Paulo) on brasilialainen futsalpelaaja, joka edustaa venäläistä Moskovan Dinamoa ja Brasilian futsalmaajoukkuetta. Pelipaikaltaan 173 senttimetriä pitkä ja 73 kilogrammaa painava Ari on laitapelaaja.


title: Ari Santos

text: Ari on voittanut Brasilian kanssa kahdesti MM-kultaa, vuosina 2008 ja 2012. Vuoden 2012 MM-kilpailuissa hän onnistui maalinteossa neljästi ja vuonna 2008 kahdesti.


title: Ari Santos

text: Moskovan Dinamossa Ari on pelannut vuodesta 2015 alkaen. Sitä ennen hän edusti vuodet 2009–2015 espanjalaista FC Barcelonaa, jonka kanssa hän voitti muun muassa kahdesti UEFA Futsal Cupin ja kolmesti Espanjan liigan. Barcelonan lisäksi Ari on pelannut espanjalaisessa Celta Vigossa ja kotimaassaan.


title: Työväenluokan sankari

text: Työväenluokan sankari on Juho ja Mika -yhtyeen single, joka julkaistiin 14. maaliskuuta 2014. Kappale ylsi Radiosoittolistan sijalle 76.


title: Borgomezzavalle

text: Borgomezzavalle on kunta Pohjois-Italiassa Verbano-Cusio-Ossolan maakunnassa Piemonten alueella. Kunta perustettiin vuonna 2016, kun kaksi pientä kuntaa,Seppiana (155 asukasta) ja Viganella (162 asukasta), yhdistyivät muodostaen Borgomezzavallen kunnan. Borgomezzavallen naapurikunnat ovat Antrona Schieranco, Calasca-Castiglione, Montescheno, Pallanzeno ja Villadossola


title: Jean-Jacques Servan-Schreiber

text: Jean-Jacques Servan-Schreiber (13. helmikuuta 1924 Pariisi, Ranska – 7. marraskuuta 2006 Fécamp, Ranska) oli ranskalainen journalisti ja poliitikko. Hän johti vuosina 1953–1970 perustamaansa viikkolehteä L'Express. Sen ansiosta hänellä oli merkittävää poliittista vaikutusvaltaa. Hänen kirjansa "Dollarin maihinnousu" ("Le défi américain") herätti ilmestyessään vuonna 1968 suurta huomiota. Hän kuvasi siinä Yhdysvaltojen vaikutusvallan kasvua Euroopan teollisuudessa. Hän oli radikaalisosialistisen puolueen (Parti républicain, radical et radical-socialiste) puheenjohtaja ensin 1971–1975 ja uudestaan 1977–1979.


title: Orjuus Yhdysvalloissa

text: Orjuus Yhdysvalloissa oli orjuuden laillinen instituutio Yhdysvalloissa vielä maan itsenäistymisen 1776 jälkeen aina vuoteen 1865 asti, jolloin Yhdysvaltain perustuslain 13. lisäys kielsi orjuuden ja pakkotyön – muuten kuin rangaistuksena rikoksista – liittovaltion alueella.


title: Orjuus Yhdysvalloissa

text: Nykyisten Yhdysvaltojen alueelle ensimmäiset afrikkalaisperäiset orjat tuotiin vuonna 1619 Virginiaan. Vielä Yhdysvaltain itsenäistymiseen johtaneen Amerikan vallankumouksen aikaan orjuus oli laillista kaikissa kolmessatoista Yhdysvaltain liittovaltion muodostaneissa siirtokunnassa. Orjat oli pysyvästi ja laillisesti esineellistetty toisten ihmisten omaisuudeksi. Orjilla ei siis ollut mitään päätäntävaltaa oman elämänsä suhteen. Heitä voitiin esimerkiksi myydä kuin mitä tahansa muuta kauppatavaraa. Heidän työnsä hedelmät puolestaan kuuluivat itseoikeutetusti heidän omistajilleen.


title: Orjuus Yhdysvalloissa

text: Aluksi uusia orjia tuotiin laivoilla Länsi-Afrikasta, mutta myöhemmin kansainvälisen orjakaupan vähentyessä orjat olivat aiempien orjien jälkeläisiä. Peter Parishin arvion mukaan nykyisten Yhdysvaltain alueelle kuljetettiin kaikkiaan vähintään 420 000 orjaa.


title: Orjuus Yhdysvalloissa

text: Yhdysvaltain itsenäisyysjulistuksessa puhuttiin kaikille ihmisille kuuluvista yleisistä oikeuksista, mikä ei silti estänyt julistuksen pääasiallista laatijaa, Thomas Jeffersonia itsekin omistamasta orjia; tosin hän uskoi orjuuden vähitellen häviävän rauhanomaisesti, luonnollisen kehityksen myötä. Orjalaitos sai kuitenkin jatkaa olemassaoloaan Yhdysvaltain eteläisissä osavaltioissa aina vuoteen 1865 eli Yhdysvaltain sisällissodan päättymiseen saakka.


title: Orjuus Yhdysvalloissa

text: Orjuuden huippuaikoina 1700-luvun lopulla sen vastainen siveellinen liike alkoi Britanniasta. Orjuuden vastaisen liikkeen taustalla olivat aluksi kveekarit, jotka päätyivät pitämään orjuutta epäkristillisenä, ja valistusaatteiden vaikuttamat maalliset ajattelijat. Orjuuden vastainen liike laajeni ja levisi Ranskaan ja muualle. Britannian taloudellinen vaikutusvalta yhdessä maiden omien orjuudenvastaisten liikkeiden kanssa sai useimmat Yhdysvaltain pohjoiset osavaltiot samoin kuin monet muutkin maat kieltämään orjuuden.


title: Orjuus Yhdysvalloissa

text: Orjuuden vastustaminen ja sen lakkauttamiseen pyrkivä liike alkoi Yhdysvaltain pohjoisosissa pian itsenäistymisen jälkeen. Vuoteen 1804 mennessä orjuuden lakkauttamisesta oli päätetty jo kaikissa niin kutsutun Masonin–Dixonin linjan pohjoispuolisissa pohjoisvaltioissa, joissa orjia tosin oli ennestäänkin ollut jokseenkin vähän. Sitä vastoin linjan eteläpuolisissa etelävaltioissa käytettiin runsaasti orjatyövoimaa erityisesti 1800-luvulla laajentuneen puuvillateollisuuden tarpeisiin vielä vuosikymmeniä.


title: Orjuus Yhdysvalloissa

text: Vuonna 1807 säädettiin laki, joka kielsi uusien orjien tuomisen Yhdysvaltoihin. Laki tuli voimaan seuraavan vuoden alussa. Orjien syntyvyys oli kuitenkin selvästi korkeampi kuin kuolleisuus. Näin ollen orjien lukumäärä kasvoi jatkossa voimakkaasti: vuonna 1830 Yhdysvalloissa oli kaksi miljoonaa orjaa, mutta vuonna 1860 heitä oli jo neljä miljoonaa.


title: Orjuus Yhdysvalloissa

text: Erityisesti 1800-luvun alkupuolella ja puolessa välissä suuri määrä orjia pakeni omistajiltaan. Vapautuneet orjat ja orjuuden vastustajat ylläpitivät 1700-luvun lopulta 1860-luvulle pakenevia orjia varten turvatalojen ja niiden välisten salaisten kulkuyhteyksien verkostoa, jota kutsuttiin nimellä Underground Railroad (). Tuhannet paenneet orjat pääsivät verkoston avulla turvaan pohjoiseen ja Brittiläiseen Pohjois-Amerikkaan eli nykyiseen Kanadaan.


title: Orjuus Yhdysvalloissa

text: Yhdysvaltain alueen laajentuessa unioniin liittyi uusia osavaltioita, jotka saivat edustuksen edustajainhuoneessa. Etelävaltioissa haluttiin myös uusien alueiden muodostuvan orjavaltioiksi, ettei orjuuden lakkauttaneilla valtioilla olisi ylivaltaa edustajainhuoneessa. Asiasta tehtiin useita lyhytikäisiä sopimuksia, kuten Missourin kompromissi ja Vuoden 1850 kompromissi. Missourin kompromissi oli liittovaltion säätämä laki, jonka mukaan niillä läntisillä raja-alueilla, jotka eivät vielä kuuluneet mihinkään osavaltioon, orjuus oli sallittu vain leveyspiirin 36° 30’ eteläpuolella. Kompromissia koeteltiin vuonna 1854 esitetyssä Kansas-Nebraska Actissa, joka salli uusien territorioiden päättää itse suhtautumisestaan orjuuteen. Orjuuden vastustajat ja kannattajat ottivat Kansasissa yhteen niin poliittisissa kuin aseellisissakin konflikteissa, jotka kiristivät osapuolten suhteita entisestään.


title: Orjuus Yhdysvalloissa

text: Yhdysvalloissa eräät orjuutta vastustaneet järjestöt vaativat myös, että vapautettaville orjille oli suotava mahdollisuus palata Afrikkaan, josta he tai heidän esivanhempansa oli aikoinaan pakolla tuotukin. Vain pieni osa orjista palasi Afrikkaan, mutta he yhdessä mainittujen järjestöjen kanssa onnistuivat perustamaan Afrikan länsirannikolle Liberian valtion. Sen vaakunassa onkin tunnuslause ”The love of liberty brought us here” ().


title: Orjuus Yhdysvalloissa

text: Orjuuden vastustus keskittyi kuitenkin teollistuneisiin alueisiin, jotka hyötyivät orjuudesta vain välillisesti. Plantaasitaloudesta riippuvaisilla alueilla, kuten Yhdysvaltain eteläosissa, orjuuden kieltämistä ei hyväksytty yhtä helposti. Orjuuskysymys aiheuttikin osaltaan Yhdysvaltain sisällissodan (1861–1865) pohjois- ja etelävaltioiden välille.


title: Orjuus Yhdysvalloissa

text: Toisaalta orjaväestön kasvu oli tehnyt orjuudesta taloudellisesti tarpeetonta, sillä halpaa palkkatyövoimaa oli tarjolla. Sen vuoksi osa plantaasinomistajista myöntyi vapaaehtoisesti orjuuden lakkauttamiseen.


title: Orjuus Yhdysvalloissa

text: Kun vuoden 1860 vaaleissa Yhdysvaltain presidentiksi valittiin orjuuden vastustajana tunnettu Abraham Lincoln, joka oli luvannut ettei yhdestäkään uudesta osavaltiosta saisi tulla orjavaltio, etelävaltiot eli konfederaatio julistautuivat itsenäiseksi ja aloittivat Yhdysvaltain sisällissodan. Pohjoisvaltiot voittivat sodassa orjuutta tukeneet etelävaltiot. Jo sodan aikana Lincoln antoi vuonna 1863 presidentillisen vapautusjulistuksen (), jossa luvattiin pysyvä vapautus suurimmalle osalle Yhdysvaltain orjista. Sisällissodan jälkeen säädettiin Yhdysvaltain perustuslain 13. lisäys, joka kielsi orjuuden ja pakkotyön – muuten kuin rangaistuksena rikoksista – kaikkialla Yhdysvaltojen alueella.


title: Dinokappi

text: Dinokappi (CHNO) on useasta dinitroalkyylifenyyliesteristä koostuva orgaanisten yhdisteiden seos. Dinokappia voidaan käyttää maataloudessa tuholaispunkkien torjuntaan eli akarisidinä ja sienitauteja vastaan eli fungisidinä.


title: Dinokappi

text: Alun perin dinokapin arveltiin olevan 2-(1-metyyliheptyyli)-4,6-dinitrofenyylibutenoaattia, mutta se on myöhemmissä analyyseissä paljastunut 2-alkyyli-4,6-dinitrofenyylibutenoaatin ja 4-alkyyli-2,6-dinitrofenyylibutenoaatin seokseksi. Alkyyliryhmä voi olla joko 1-metyyliheptyyli- ja 1-etyyliheksyyli- tai 1-propyylipentyyliryhmä. Huoneenlämpötilassa dinokappi on tumman ruskeaa nestettä. Se on veteen liukenematonta, mutta liukenee useaan orgaaniseen liuottimeen kuten metanoliin, asetoniin ja heptaaniin.


title: Dinokappi

text: Dinokapin fungisidiset ominaisuudet perustuvat sen hajoamiseen dinitrofenoleiksi, jotka haittaavat sienten itiöiden itämistä ja sienirihmaston kasvua. Paitsi sieniä vastaan dinokappi tehoaa myös eräisiin punkkilajeihin. Dinokapille altistumisesta voi aiheutua hengityksen vaikeutumista, huonovointisuutta, silmien ärsytystä, lämpötilan nousua, hengityksen nopeutumista ja tajuttomuus.


title: Dinokappi

text: Dinokappia valmistetaan alkyloimalla fenolia okteenilla, nitraamalla muodostunut tuote ja viimeisessä vaiheessa siitä muodostetaan esteri krotonihapon kanssa.


title: Dinokappi

text: Dinokappia käytetään pääasiassa Euroopassa punkkien ja sienitautien kuten homeiden torjuntaan omena-, sitrushedelmä-, viini- ja koristekasviviljelmillä. Tuotetta käytetään liuoksena tai siitä tehdään pulverimainen valmiste. Yhdysvalloissa dinokappia sisältävillä valmisteilla ei ole myyntilupaa.


title: Maalta kaupunkiin

text: Maalta kaupunkiin on Juho ja Mika -yhtyeen single, joka julkaistiin 6. kesäkuuta 2014.


title: Sinivalkoisissa höyhenissä

text: Sinivalkoisissa höyhenissä: suomalainen drag on uskontotieteilijä ja sukupuolitutkija Tiia Aarnipuun (nyk. Forsström) kirja suomalaisen dragkulttuurin (drag queenit ja drag kingit) historiasta.


title: Sinivalkoisissa höyhenissä

text: Aarnipuu tunnustautuu kirjoittavansa puolueellisesti, koska on drag-kulttuurin ihailija. Takakannen esittelytekstin mukaisesti teos on ”rakkaudenosoitus suomalaiselle dragille”. Teoksen voi nähdä jatkona Aarnipuun edelliselle teokselle "Trans: sukupuolen muunnelmia" (2008), joka käsitteli sukupuolten vaihteluita ja määritelmiä.


title: Sinivalkoisissa höyhenissä

text: Teoksessa on hakemisto, jonka avulla artisteja voi etsiä tekstistä.


title: Sinivalkoisissa höyhenissä

text: Anna Haverinen pitää Agricola-sivuston arvostelussaan kirjan tekstiä sujuvana ja värikkäänä. Haastattelut antavat teokselle dokumentin tuntua. Termit on avattu alaan perehtymätöntäkin ajatellen.


title: Sinivalkoisissa höyhenissä

text: "Turun Sanomissa" Juri Nummelin kirjoittaa, että teos on kiehtovimmillaan käsitellessään drag-ilmiön historiaa. ”Kirja edustaa hyvin erilaisia otteita aiheeseen: siinä näkyvät sekä koulutetun tutkijan ote, henkilökohtainen, usein innostunut asenne drag-viihteeseen ja eri haastateltavien keskenään ristiriitaiset kommentit.”


title: Tämä mies ei tanssi

text: Tämä mies ei tanssi on Juho ja Mika-yhtyeen single, joka julkaistiin 7. marraskuuta 2014.


title: Radikaalipuolue (Ranska)

text: Parti radical eli radikaalipuolue (virallisesti "Parti Républicain Radical et Radical-Socialiste"; aiemmin myös radikaalisosialistinen puolue; tunnetaan Ranskassa lisänimellä "Parti radical valoisien") on ranskalainen liberaali keskustaoikeistolainen puolue. Virallisesti vuonna 1901 perustettuna se on Ranskan vanhin yhä toimiva puolue. Puolue on nykyään melko pieni, mutta sillä oli vaikutusvaltainen asema Ranskan politiikassa kolmannen ja neljännen tasavallan aikana. Puolueeseen on kuulunut 31 Ranskan pääministeriä.


title: Radikaalipuolue (Ranska)

text: Radikaaleista puhuttiin Ranskassa jo vuoden 1848 helmikuun vallankumouksen yhteydessä, mutta varsinaisesti nykyisen radikaalipuolueen historia alkaa kolmannen tasavallan alkuvuosista 1870-luvulta. Tasavaltalaiset jakautuivat tuolloin kahteen siipeen, joista uudistusmielisempää ja vasemmistolaisempaa siipeä alettiin kutsua radikaaleiksi. Radikaalien alkuaikojen tunnetuin johtaja oli Georges Clemenceau. Radikaalien aatteessa korostuivat sosiaaliliberalismi ja antiklerikalismi. Radikaalia ideologiaa hahmottelivat 1800-luvun lopulla muun muassa Léon Bourgeois, Ferdinand Buisson ja Émile Chartier ("Alain"). Varsinkin Bourgeois’n hahmottelema solidarismi muodostui Ranskan radikaaleille keskeiseksi. Vapaamuurariloošeilla oli tärkeä rooli puolueen varhaisessa järjestäytymisessä.


title: Radikaalipuolue (Ranska)

text: Puolueen vaikutusvalta kasvoi vähitellen ja 1890-luvulta alkaen se osallistui säännöllisesti Ranskan hallituksiin. Bourgeois kokosi ensimmäisen pelkästään radikaaleista muodostetun hallituksen vuonna 1895. Puolue jakautui vuonna 1893 radikaaleihin ja radikaali-sosialisteihin. Uuden yhdistyslain myötä radikaalit järjestäytyivät vuonna 1901 virallisesti puolueeksi nimellä "Parti Républicain Radical et Radical-Socialiste" (”Tasavaltalainen radikaali ja radikaali-sosialistinen puolue”). Se oli Ranskan ensimmäinen moderni, vaaliorganisaatioksi järjestäytynyt puolue. Koko puoluetta kutsuttiin tämän jälkeen myös radikaalisosialisteiksi, vaikka se ei varsinaisesti edustanutkaan sosialistista ideologiaa. Puolueen kannattajakunta oli pääosin keskiluokkaa ja se kannatti yksityisomistusta, mikä ajoi sen vastakkain sosialistisen työväenliikkeen kanssa. Dreyfus-skandaali kallisti Ranskan puoluekenttää vasemmalle ja radikaalipuolue oli käytännössä maan johtava puolue vuosina 1902–1914. Suuri osa tuon ajan hallituksista oli radikaalien varaan luotuja keskustavasemmistolaisia koalitioita, jotka toteuttivat tärkeitä uudistuksia kuten kirkon ja valtion eron (1905) sekä progressiivisen tuloveron käyttöönoton (1914). Vuosina 1902–1905 myös sosialistit olivat mukana radikaalien johtamassa poliittisessa liittoumassa ("Bloc des gauches", ”vasemmistoblokki”). Radikaalien tuon ajan näkyvimpiä poliitikkoja olivat Clemenceau, Henri Brisson, Émile Combes, Théophile Delcassé, Joseph Caillaux, Gaston Doumergue ja Ernest Monis. Clemenceau johti Ranskan hallitusta ensimmäisen maailmansodan ratkaisuvaiheen aikana 1917–1920.


title: Radikaalipuolue (Ranska)

text: Radikaalipuolue pysyi yhtenä Ranskan johtavista puolueista myös maailmansotien välisenä aikana, mutta sitä alettiin nyt pitää enemmän keskustalaisena kuin vasemmistolaisena puolueena. Se muodosti yhdessä sosialistisen SFIO-puolueen kanssa "Cartel des Gauches" -liittouman, jonka pohjalta muodostetut hallitukset olivat vallassa vuosina 1924–1926 ja 1932–1934. Puolueen tärkeimmät johtajat tänä aikana olivat Édouard Herriot ja Édouard Daladier. Radikaalit olivat mukana myös sosialistien johdolla vuonna 1936 muodostetussa kansanrintamahallituksessa ja jälleen keskustapuolueiden koalition johdossa 1938–1940. Toisen maailmansodan miehityksen aikana radikaalit jakautuivat Vichyn hallituksen ja vastarintaliikkeen kannattajiin, mikä johti kannatuksen laskuun sodanjälkeisissä vaaleissa. Radikaalit olivat kuitenkin edelleen tärkeä hallituspuolue vielä neljännenkin tasavallan aikana, näkyvimpinä johtajinaan Henri Queuille, Pierre Mendès France ja Edgar Faure. Puolue muodosti ensin "Rassemblement des Gauches Républicaines" (RGR, ”vasemmistotasavaltalaisten liitto”) -nimisen porvarillisen vaaliliiton, jonka vaalikannatus oli parhaimmillaan 11 prosenttia. Mendès France pyrki kääntämään radikaalien linjaa uudelleen vasemmalle, mutta tämä ajoi puolueen hajaannukseen 1950-luvun puolivälissä.


title: Radikaalipuolue (Ranska)

text: Viidennen tasavallan perustamisen (1958) jälkeen radikaalipuolue menetti pääosan aiemmasta kannatuksestaan ja vaikutusvallastaan. Puolue tuki vuoden 1965 presidentinvaaleissa vasemmiston ehdokasta François Mitterrandia, vaikka tämä jakoi puolueen kannattajakunnan. Puolue hajosi lopullisesti kun vasemmistosiipi erosi vuonna 1972 ja perusti seuraavana vuonna uuden puolueen "Mouvement des Radicaux de Gauche" (MRG), joka ryhtyi sosialistipuolueen liittolaiseksi. Jean-Jacques Servan-Schreiberin johtama radikaalipuolue tuki tämän jälkeen presidentti Valéry Giscard d’Estaingia ja osallistui kahden muun keskustaoikeistolaisen puolueen kanssa "Union pour la Démocratie Française" (UDF, Ranskan demokraatian liitto) -vaaliliiton perustamiseen vuonna 1978. Se oli 1980–2000-luvuilla ajoittain mukana useissa oikeistohallituksissa. Vuosina 2002–2011 se oli osana "Union pour un Mouvement Populaire" (UMP) -puolueliittoa. Puolueen johtaja Jean-Louis Borloo päätti vuonna 2010 jättää François Fillonin hallituksen ja seuraavana vuonna radikaalipuolue erosi UMP:stä. Vuodesta 2012 se on kuulunut uuteen "Union des Démocrates et Indépendants" (UDI) -puolueliittoon. Vuodesta 2014 radikaalipuoluetta on johtanut Laurent Hénart.


title: Radikaalipuolue (Ranska)

text: Puolue on 1970-luvulta alkaen tunnettu myös nimellä "Parti radical valoisien" erotuksena siitä eronneesta MRG:stä, joka myös katsoo edustavansa vanhan radikaalisosialistisen puolueen perintöä. Lisänimi viittaa Pariisin place de Valois -aukioon, jonka varrella puolueen päämaja sijaitsee.


title: Väinö Laherma

text: Väinö Johannes Laherma, vuoteen 1905 Vikman (21. tammikuuta 1893 Jyväskylä – 15. lokakuuta 1983 Helsinki) oli suomalainen urheiluopettaja, -johtaja ja -virkamies.


title: Väinö Laherma

text: Laherman vanhemmat olivat kauppias Jeremias Vikman ja Anna Helena Hautala ja puoliso vuodesta 1919 Naimi Johanna Hyrkäs. Kansanedustaja, pankinjohtaja Jonas Laherma (1888–1977) oli hänen veljensä. Laherma tuli ylioppilaaksi Oulun lyseosta 1912 ja valmistui voimistelunopettajaksi Keisarillisesta Aleksanterin-Yliopistosta 1915. Helsingin Toisen suomalaisen lyseon voimistelunopettajana Laherma toimi vuodesta 1925 aina vuoteen 1956 asti. Laherma oli mukana perustamassa "Työväen Urheilulehteä" 1917 ja tuli TUL:in voimistelujaoston johtoon 1919. Hän oli aktiivinen sosiaalidemokraatti, mutta ei osallistunut TUL:in poliittisiin erimielisyyksiin 1920-luvulla. Laherma kirjoitti kaksiosaisen oppaan telinevoimistelusta ("Telinevoimistelu: harjoitusopas" 1921, 1922) ja ensimmäisenä Suomessa oppaan henkisestä valmennuksesta ("Urheiluvoitto ja mielikuvitus", 1924). Hänet tunnettiin tiukkana raittiusmiehenä. Laherma kannatti yhteistyötä SVUL:in kanssa päinvastoin kuin liiton johtajiston enemmistö. Hän toimi TUL:in liittotoimikunnan jäsenenä ja liiton varapuheenjohtajana. Vuodesta 1929 hän oli TUL:in edustaja opetusministeriön alaisessa valtion voimistelu- ja urheilulautakunnassa ja vuonna 1952 hänet nimitettiin ensimmäisenä henkilönä Suomessa päätoimiseen urheiluhallinnon virkaan, opetusministeriön perustaman urheiluasioista vastaavan toimiston päälliköksi.


title: Lämmintä joulua!

text: Lämmintä joulua! - EP on kokoelma-EP joka julkaistiin 20. marraskuuta 2014.


title: Dragon Garden

text: Dragon Garden () on hongkongilainen puisto.


title: Dragon Garden

text: Dragon Garden sijaitsee Tsing Lung Taussa, Hongkongin Uusilla territorioilla. Se sijaitsee mäellä Ramblerin kanaalin rannalla ja sen osoite on 32–42 Castle Peak Road. Sen pinta-ala on joidenkin lähteiden mukaan 26 500 neliometriä, joidenkin mukaan kahdeksan hehtaaria.


title: Dragon Garden

text: Puisto on perinteinen kiinalainen maisemapuutarha, jossa on paviljonkeja ja veistoksia. Se on suunniteltu Pekingin keisarityylin, erään kiinalaisen renessanssin tyylisuunnan mukaisesti. Puisto on rakennettu fengshuin periaatteiden mukaisesti ja siellä on buddhalaisuuden, taolaisuuden ja kristinuskon innoittamaa taidetta.


title: Dragon Garden

text: Liikemies ja filantrooppi Lee Iu-cheung osti alueen vuonna 1949. Aluksi hän rakensi sinne uima-altaan koululaisille, lähes kymmenen vuotta ennen kuin Hongkongin ensimmäinen julkinen allas avattiin Victoria Parkiin. Arkkitehti Chu Pin oli mahdollisesti suunnittelemassa puistoa. Puisto valmistui vuonna 1968. Lee on haudattu puiston huipulla olevaan mausoleumiin.


title: Dragon Garden

text: Puisto esiintyy elokuvassa "007 ja kultainen ase" (1974) ja sarjassa "Noble House" (1988).


title: Dragon Garden

text: Puisto oli hylättynä 1990-luvulla ja 2000-luvun ensikymmenellä. Vuonna 1998 Castle Peak Roadia levennettiin, missä yhteydessä Hongkongin hallinto poisti puiston juurella olleen kala-altaan ja rakensi tien ja puiston välille suuren muurin. Sen vuoksi puiston alempi osa menetti merinäkymänsä. Vuonna 2006 osa Leen suvusta aikoi myydä puiston Sun Hung Kai Propertiesille, joka suunnitteli puiston rakentamista asunnoiksi. Lee Iu-cheung lapsenlapsi Cynthia järjesti julkisuuskampanjan puiston säilyttämisen puolesta. Lopulta Lee Shiu, Lee Iu-cheungin poika, osti muun suvun osuuden puistosta sadalla miljoonalla Hongkongin dollarilla.


title: Dragon Garden

text: Puiston nykyinen omistaja Lee Shiu haluaisi lahjoittaa puiston Hongkongin hallinnolle. Puistosta on suunniteltu koulutus-, tutkimus- ja virkistysaluetta, mutta Hongkongin hallinto ei ole vielä päättänyt puiston 30 miljoonan dollarin korjaustöiden rahoituksesta. Puisto on auki yleisölle kerran kuussa.


title: Emancipation Proclamation

text: Emancipation Proclamation, , oli Yhdysvaltain sisällissodan aikainen presidentti Abraham Lincolnin presidentillinen julistus. Tammikuun ensimmäisenä päivänä vuonna 1863 voimaan tulleessa julistuksessa määrättiin pysyvästi vapautettavaksi kaikki etelävaltioiden hallitsemilta sota-alueilta pakenevat orjat sekä pohjoisvaltioiden asevoimien etelävaltioilta valtaamien alueiden orjat.


title: Emancipation Proclamation

text: Julistus koski ainoastaan liittovaltion vastaiseen kapinaan nousseen konfederaation kymmenen osavaltion aluetta, eikä siten itsessään lakkauttanut kokonaan orjuutta, joka jatkui muilla Yhdysvaltain eteläosien alueilla. Julistuksessa luvattiin vapautetuille afroamerikkalaisille miehille oikeus liittyä unionin armeijaan ja laivastoon, ja sodan lopulla lähes 200 000 afroamerikkalaisen uskotaan taistelleen unionin puolella. Orjuus lakkautettiin kaikkialla Yhdysvaltain alueella vasta vuoden 1865 joulukuussa täytäntöön pannulla Yhdysvaltain perustuslain 13. lisäyksellä.


title: Masonin–Dixonin linja

text: Masonin–Dixonin linja () on rajalinjaus Yhdysvalloissa. Se erottaa Pennsylvanian ja Delawaren osavaltiot Marylandin ja Länsi-Virginian osavaltioista. Linjan mittasivat alun perin Charles Mason ja Jeremiah Dixon vuosina 1763–1767 ratkaistakseen Pennsylvanian, Delawaren ja Marylandin siirtokuntien väliset rajakiistat. Myöhemmin, 1800-luvun alussa, linjasta tuli kuuluisa Yhdysvaltain etelän orjavaltioiden ja orjuuden lakkauttaneiden pohjoisvaltioiden rajana.


title: Mario Kempe

text: Michael Mario Kempe (s. 19. syyskuuta 1988 Kramfors, Ruotsi) on ruotsalainen jääkiekkoilija, joka pelaa KHL-joukkue Vitjaz Podolskissa. Hän on pelipaikaltaan oikea laitahyökkääjä.


title: Mario Kempe

text: Kempe on Kramfors-Alliansenin kasvatti. Hän siirtyi juniorina sittemmin MODO Hockeyn paitaan ja Kempe oli kaudella 2005–2006 seuran J20-junioreiden paras maalintekijä ja toiseksi paras pistemies tehoilla 20+12=32. QMJHL-joukkue St. John's Fog Devils varasi hänet 31. pelaajana . Kempe teki pian varauksensa jälkeen sopimuksen joukkueen kanssa ja nousi Fog Devilsin varakapteeniksi kaudella 2006–2007. Hän oli tehoilla 23+19=42 joukkueen toiseksi paras maalintekijä ja neljänneksi paras pistemies.


title: Mario Kempe

text: Philadelphia Flyers varasi Kempen viidennellä kierroksella 122. pelaajana . Kaudella 2007–2008 hän oli Fog Devilsin toiseksi paras maalintekijä ja kolmanneksi paras pistemies tehoilla 25+24=49. Kevään 2008 pudotuspeleissä Kempe jakoi joukkueen sisäisen maalipörssin voiton Jean-Simon Allardin kanssa neljällä osumallaan. Kaudeksi 2008–2009 hän palasi Ruotsiin ja siirtyi vuoden mittaisella sopimuksella Elitserienin nousijajoukkue Rögle BK:n riveihin. Kempe teki tulokaskautensa aikana 30 runkosarjaottelussa tehot 2+8=10, kunnes hän siirtyi joulukuussa 2008 loppukaudeksi sarjatasoa alemmas HockeyAllsvenskan-joukkue Mora IK:hon. Allsvenskan-kauden jälkeen Kempe siirtyi loppukevääksi amatööritry-out -sopimuksella AHL-joukkue Philadelphia Phantomsin vahvuuteen.


title: Mario Kempe

text: Kaudeksi 2009–2010 Kempe palasi kaksivuotisella sopimuksella Rögle BK:hon. Hänen ensimmäinen kokonainen Elitserien-kautensa toi 51 runkosarjaottelussa tehot 7+11=18. Rögle ajautui Kvalserieniin, jonka maalipörssin Kempe voitti ja jakoi joukkueensa sisäisen pistepörssin voiton Simon Hjalmarssonin ja Mattias Sjögrenin kanssa tehoilla 7+2=9. Rögle putosi kauden päätteeksi kuitenkin Allsvenskaniin, eikä Kempe jatkanut joukkueessa enää toista sopimuskauttaan, vaan siirtyi kaudeksi 2010–2011 jatkamaan Elitserien-uraansa kaksivuotisella sopimuksella Djurgårdens IF:ään. Hän oli kymmenellä osumallaan joukkueen kolmanneksi paras maalintekijä Daniel Widingin kanssa. Kaudella 2011–2012 Kempe jakoi Kvalserienissä Djurgårdenin sisäisen pistepörssin voiton Andreas Holmqvistin kanssa tehoilla 2+5=7. Joukkue putosi kuitenkin kauden päätteeksi Allsvenskaniin.


title: Mario Kempe

text: Kempe palasi kaudeksi 2012–2013 kaksivuotisella sopimuksella hänen juniorivuosiltaan tutun MODO Hockeyn paitaan. Hän oli 15 osumallaan joukkueen toiseksi paras maalintekijä Per-Åge Skrøderin jälkeen. Kaudeksi 2014–2015 Kempe siirtyi vuoden mittaisella sopimuksella KHL-joukkue Vitjaz Podolskiin. Hän voitti joukkueen sisäisen piste- ja syöttöpörssin tehoilla 13+19=32. Huhtikuussa 2015 Kempe teki kaksivuotisen jatkosopimuksen Vitjazin kanssa.


title: Mario Kempe

text: Kempe pelasi alle 20-vuotiaiden MM-kilpailuissa vuonna 2008, jolloin hän voitti hopeaa. Kempe pelasi myös alle 18-vuotiaiden MM-kilpailuissa vuonna 2006. Ruotsin A-maajoukkueessa hän on pelannut seitsemän ottelua tehopistein 1+1=2. Kempe teki A-maajoukkuedebyyttinsä 3. huhtikuuta 2013 Oskarshamnissa Slovakiaa vastaan. Ensimmäisen A-maajoukkuemaalinsa hän teki seuraavassa ottelussa 5. huhtikuuta 2015 Växjössä Slovakiaa vastaan.


title: Mario Kempe

text: Kempen pikkuveli Adrian pelaa NHL-joukkue Los Angeles Kingsin organisaatiossa. Veljesten isä Mikael on toiminut valmentajana ja seurajohtotehtävissä Ruotsin alemmissa sarjoissa.


title: Musiikkivuosi 2014

text: Musiikkivuosi 2014 käsittelee vuoden 2014 tärkeitä musiikkitapahtumia, uutisia ja julkistuksia.


title: Gustaf L. Rosenqvist

text: Gustaf Lennart Rosenqvist (9. heinäkuuta 1890 Lapinjärvi – 25. elokuuta 1974 Meltola, Suomi) oli suomalainen maanviljelijä, agronomi ja maanviljelysneuvos. Rosenqvist teki merkittävän osan urastaan Valiolla, jossa hän toimi laiduntyön ja AIV-neuvonnan johtajana. Hänen tehtäviinsä kuuluivat AIV-rehun levittäminen ja menetelmän kouluttaminen maanviljelijöille.


title: Gustaf L. Rosenqvist

text: Gustaf Lennart Rosenqvist syntyi Lapinjärvellä 1890. Hän kuului pappissukuun, ja hänen isänsä Georg Gustaf Rosenqvist oli Helsingin yliopiston dogmatiikan professorina 1894–1917 ja hänen veljestään Georg Olofista tuli käytännöllisen teologian professori, Åbo Akademin rehtori ja Porvoon piispa. Lisäksi Gustafin setä oli kouluneuvos Vilhelm Rosenqvist.


title: Gustaf L. Rosenqvist

text: Gustaf L. Rosenqvist kävi Helsingissä Ruotsalaista normaalilyseota ja valmistui sieltä 1908 ja yliopistosta 1912. Yliopistossa hänen pääaineensa oli ollut maanviljelysoppi.


title: Gustaf L. Rosenqvist

text: Valmistuttuaan Rosenqvist toimi muun muassa Itä-Uudenmaan pienviljelijäkoulun johtajana 1913–1917, Tegelbrukin tiilitehtaan isännöitsijänä 1914–1917 sekä Porlammin ja Seestan kartanon tilanhoitajana 1917–1920. Hän oli 1920–1925 Tornatorin maanviljelysosaston päällikkö. Tuossa tehtävässä Rosenqvist kiinnitti erityisesti huomiotaan yhtiön laitumiin ja sai monet viljelijät aloittamaan voimaperäisen laidunviljelyn.


title: Gustaf L. Rosenqvist

text: Valio palkkasi Rosenqvistin 1928 johtamaan yrityksen laiduntyötä ja AIV-neuvontaa. AIV-rehun varsinainen keksijä A. I. Virtanen, Henning Karström ja Rosenqvist olivat käytännössä AIV-menetelmän yleistymisen merkittävimmät tekijät. Rosenqvistin tehtäviin kuuluivat menetelmän levittäminen ja sen opettaminen maanviljelijöille.


title: Gustaf L. Rosenqvist

text: Rosenqvist onnistui hyvin tehtävässään, ja hän rakensi Suomeen tehokkaan AIV-neuvonnan. Rosenqvistin Marieberg-niminen tila, joka oli ollut hänellä ensin vuokralla vuodesta 1918 ja omistuksessa vuodesta 1931 toimi AIV-menetelmän mallitilana vuoteen 1934, jolloin Virtanen hankki oman tilan Sipoosta. Rosenqvistin tilalla tehtiin myös syyskuussa 1928 AIV-menetelmän ensimmäisiä maatilakokeita.


title: Gustaf L. Rosenqvist

text: Rosenqvistin työ alkoi 1930-luvulla keskittyä ulkomaille, jolloin hänen Suomen tehtävänsä annettiin agronomi Into Aikkiselle. Rosenqvist matkusti paljon, ja hän oli ulkomailla vuosina 1932–1933 yhteensä 360 vuorokautta. Hänen onnistui innostamaan useita ulkomaalaisia asiantuntijoita, ja AIV-patentti myytiin muutamassa vuodessa Ruotsiin, Norjaan, Tanskaan, Alankomaihin, Britanniaan, Irlantiin ja Islantiin.


title: Gustaf L. Rosenqvist

text: Rosenqvistin työ alkoi käydä toisen maailmansodan takia mahdottomaksi. Hän ryhtyikin vuonna 1940 päätoimiseksi maanviljelijäksi. Mariebergin maatilalla Lapinjärvellä Rosenqvist kokeili AIV-rehun lisäksi muitakin keksintöjä. Merkittävin niistä oli keinotekoinen kastelujärjestelmä. Sadetuksen käyttökokeet hän aloitti 1938, mutta Suomessa kallis menetelmä yleistyi vasta 1970-luvulla. Rosenqvist omisti Mariebergin tilan vuoteen 1957.


title: Gustaf L. Rosenqvist

text: Gustaf L. Rosenqvist oli kahdesti naimisissa. Hän nai vuonna 1915 ensimmäisen vaimonsa, serkkunsa Dagny Forsténin, joka oli everstiluutnantti ja eläinsuojelutoiminnan edelläkävijän Torsten Karl Forsténin tytär. Heidän liittonsa kesti Dagnyn kuolemaan 1957. Rosenqvistin toinen puoliso oli Torborg Hedbäck, jonka kanssa hän meni naimisiin vuonna 1958.


title: Gustaf L. Rosenqvist

text: Rosenqvistilla oli useita luottamustoimia Lapinjärvellä. Lisäksi hän toimi useita vuosia uskonnollisen liikkeen Moraalinen varustautuminen Suomen puheenjohtajana.


title: Gustaf L. Rosenqvist

text: Rosenqvist oli keskeisessä asemassa AIV-rehun viemisessä ulkomaille. Professori Torsten Storgårdsin mukaan Rosenqvist oli AIV-rehun ”lähetyssaarnaaja”. Hän levitti taitavasti sanomaa, ja hänellä oli usein tapana säilöntämenetelmää esitellessään pureskella AIV-rehua sen vaarattomuuden osoittamiseksi. Rosenqvist sai työstään 1942 maanviljelysneuvoksen arvonimen.


title: Nimetty

text: Nimetty on 51koodia-yhtyeen albumi, joka julkaistiin tammikuussa 2004.


title: Nimetty

text: Kaikki kappaleet säveltänyt ja sanoittanut Hannu Sallinen sekä sovittanut 51koodia.


title: Rautaiset linnut

text: Rautaiset linnut on 51koodia-yhtyeen albumi, joka julkaistiin 31. elokuuta 2005.


title: Rautaiset linnut

text: Albumi nousi Suomen virallisen listan sijalle 8.


title: Rautaiset linnut

text: Kaikki kappaleet säveltänyt ja sanoittanut Hannu Sallinen, ellei toisin mainittu.


title: Munuaispuut

text: Munuaispuut ("Anacardium") on kasvisuku, joka kuuluu sumakkikasvien heimoon. Munuaispuut ovat trooppisen Amerikan ainavihantia pensaita ja puita. Jotkin lajit tuottavat syötäviä siemeniä tai hedelmiä. Lajeista munuaispuuta viljellään laajalti sen cashew-pähkinöiksi kutsuttujen siementen vuoksi.


title: Munuaispuut

text: Munuaispuut ovat ainavihantia pensaita tai puita. Lehdet ovat yksinkertaisia, ruodillisia ja ehyitä. Munuaispuut ovat andromonoeekkisiä, mikä tarkoittaa samassa kasviyksilössä olevan sekä kaksineuvoisia kukkia että yksineuvoisia hedekukkia. Kukissa on viisi terälehteä ja 7–10 hedettä. Varsinaiset hedelmät ovat kuivia, pähkinämäisiä luumarjoja, mutta kukkaperät laajenevat hedelmien kypsyessä eräänlaisiksi pohjushedelmiksi.


title: Munuaispuut

text: Munuaispuut kasvavat luonnonvaraisina Amerikan mantereiden trooppisissa osissa. Munuaispuuta ("Anacardium occidentale") kasvatetaan nykyisin myös laajemmalti maailman trooppisen ilmaston alueilla cashew-pähkinöiden tuotantoon.


title: Munuaispuut

text: Munuaispuihin kuuluu ainakin noin 20 lajia. Näiden lisäksi suvussa on useita muitakin lajikuvauksia, joiden validisuus tai taksonominen asema ovat epäselviä.


title: Mustat sydämet

text: Mustat Sydämet on 51koodia-yhtyeen albumi, joka julkaistiin 13. helmikuuta 2008.


title: Mustat sydämet

text: Albumi nousi Suomen virallisen listan sijalle 12.


title: Klassikot (51koodia-yhtyeen albumi)

text: Klassikot on 51koodia-yhtyeen kokoelma-albumi, joka julkaistiin tammikuussa 2013.


title: Lahti Basketball

text: Lahti Basketball on Lahdessa toimiva, vuonna 2015 perustettu koripalloseura. Se pelaa M1DA:ssa ja kotiottelunsa Lahden Energia -areenalla.


title: Lahti Basketball

text: Lahti Basketballin perustamisen pääsyynä oli Namika Lahden ajautuminen konkurssiin. Lahti Basketball ry rekisteröitiin 29. kesäkuuta 2015. Namikan edustusjoukkueen konkurssin jälkeen elokuussa 2015 julkistettiin lahtelaisen koripallon saavan uuden edustusseuran, Lahti Basketballin, jonka taustaryhmässä tapahtui muutoksia vanhaan Namikaan nähden. Vesa Mäkäläinen jatkoi I-divisioona B:stä paikan saaneessa joukkueessa, ja päävalmentajana aloitti Arttu Mannelin. Seura teki selkeän pesäeron Namika Lahteen ja korosti olevansa täysin uusi joukkue. Teknisesti ottaen se pelasi Namika Lahti Juniorien lisenssillä sen nimenvaihdokseen asti.


title: Lahti Basketball

text: Kaudella 2015–2016 LaBa nousi M1DA:han.


title: Lahti Basketball

text: Kaudeksi 2018–2019 seuran päävalmentajaksi siirtyi Petri Velling. Profiilipelaajista Ikävalko jatkoi joukkueessa ja Vesa Mäkäläinen palasi. Kesällä 2018 kolmen kauden ajan huippukoripallosta taukoa pitänyt Ilkka Vuori teki sopimuksen Lahti Basketballin kanssa.Toimintansa alkuvuodet Lahti Basketball oli brändillisesti vain miesten edustusjoukkue. Vuonna 2012 perustettu junioriseura Namika Lahti Juniorit vaihtoi kesäkuussa 2017 brändinsä Lahti Basketball Junioreiksi mutta pysyi omana yhdistyksenään.


title: Underground Railroad

text: Underground Railroad () oli salaisten kulkuyhteyksien ja turvatalojen muodostama verkosto Yhdysvalloissa, jonka avulla afroamerikkalaisia orjia pakeni 1700-luvun lopulla ja 1800-luvun alku- ja keskivaiheilla orjuudesta Yhdysvaltain eteläosissa vapauteen orjuuden lakkauttaneisiin pohjoisvaltioihin tai ulkomaille, yleensä Britannian Pohjois-Amerikan eli nykyisen Kanadan alueelle. Turvataloja ja niiden välisiä yhteyksiä ylläpitivät orjuutta vastustaneet abolitionistit sekä vapautetut orjat.


title: Allan Warren

text: Allan Warren on brittiläinen valokuvaaja. Hän on ottanut muotokuvat monesta poliitikosta ja taiteilijasta, muun muassa Sophia Lorenista, Roger Mooresta ja Walesin prinssi Charlesista. Warren on julkaissut teoksiaan kirjoissa, joita ovat muun muassa "Confessions of a Society Photographer" (1976) ja "Strangers in the Buff" (2007). Hän on ladannut monet kuvistaan Wikimedia Commonsiin.


title: Allan Warren

text: Warrenin ottamia kuvia:


title: Jim Hrivnak

text: Jim Hrivnak (28. toukokuuta 1968 Montreal, Quebec, Kanada) on kanadalainen entinen jääkiekkomaalivahti. Hän pelasi NHL:ssa Washington Capitalsin ja St. Louis Bluesin joukkueissa sekä Suomessa Porin Ässien joukkueessa.


title: Jim Hrivnak

text: Juniorikiekkoilun jälkeen Hrivnak aloitti pelaamisen Merrimack Collegen joukkueessa Yhdysvaltain yliopistosarja NCAA:ssa syksyllä 1985. Yliopistoliigassa kului neljä kautta, joista viimeisen päätteeksi Hrivnak pääsi pelaamaan hänet varanneen Washington Capitalsin farmijoukkue Baltimoren riveissä kymmenen ottelun verran.


title: Jim Hrivnak

text: Joulukuussa 1989 Hrivnak teki NHL-debyyttinsä ottelussa Pittsburgh Penguinsia vastaan. Hrivnak oli Washingtonin 2. tai 3. maalivahti aina maaliskuuhun 1993 asti, jolloin Capitals treidasi hänet ja 2. kierroksen varausoikeuden Winnipegiin vaihdossa maalivahti Rick Tabaracciin. Winnipegissä Hrivnak jäi hyvin pieneen rooliin päästen pelaamaan vain kolmessa ottelussa ja seuraavana kesänä Winnipeg treidasi hänet St. Louisiin saaden vastineeksi 6. kierroksen varausoikeuden. Hrivnak teki Bluesin kanssa yksivuotisen sopimuksen ja pelasi joukkueen paidassa 23 ottelussa. Kauden päätteeksi Hrivnakista tuli vapaa pelaaja. Seuraavat kaksi kautta kuluivat pääosin IHL-liigassa.


title: Jim Hrivnak

text: Syksyllä 1996 Hrivnak tuli pelaamaan DEL-liigaa Kölniin, jossa hän oli Saksan maajoukkuevahti "Peppi" Heißin kakkosena. Saksan vuoden jälkeen Hrivnak teki sopimuksen Englantiin Manchester Stormin joukkueeseen ja sieltä seuraavana vuonna takaisin Saksaan, 2. Bundesliga-joukkue Hamburg Crocodilesin maalin suulle.


title: Jim Hrivnak

text: Joulukuussa 1999 Hrivnak teki sopimuksen Porin Ässien kanssa. Kausi meni kohtalaisesti ja siitä hyvästä hän saikin uuden sopimuksen seuraavalle kaudelle. Toinen kausi meni sitten täysin alakanttiin ja kun vielä oli monenlaista pientä vaivaakin, niin Hrivnakin pelaajasopimus purettiin vain kymmenen pelatun pelin jälkeen.


title: Jim Hrivnak

text: Kaudella 2003–2004 Hrivnak teki vielä pienoisen comebackin lyhytaikaiseksi jääneessä Quebec Senior Major Hockey League (QSMHL) amatööriliigassa pelanneen Granby Predateursin maalilla. Yhdeksän pelatun ottelun maalikeskiarvo oli päälle kuuden joten oli syytä uskoa, että pelit on pelattu.


title: Pesäpallon naisten Mestaruussarjan kausi 1985

text: Pesäpallon naisten Suomenmestaruudesta 1985 pelattiin 10 joukkueen kaksinkertainen sarja, jonka perusteella lopulliset sijoitukset määräytyivät.


text: Riihimäki ja Ulvila putosivat. Sarjaan nousivat Vähänkyrön Viesti ja Keravan Pallokerho.


text: Ikaalisten Tarmo: Minna Hannonen, Anne Herttua, Katja Holopainen, Kirsti Lamminen, Päivi Lehteenmäki, Minna Marjamäki, Johanna Nieminen, Jaana Ojala, Hannamari Salo, Merja Vainionpää, Katja Varis, Kirsi Virtanen, Päivi Virtanen. Pelinjohtaja ja valmentaja: Markku Lähteenmäki.


title: Kuvastin

text: Kuvastin on Flinchin albumi, joka julkaistiin 6. maaliskuuta 2006. Se nousi Suomen virallisen listan sijalle 17.


title: Irrallaan

text: Irrallaan on Flinch-yhtyeen albumi, joka julkaistiin 9. huhtikuuta 2008.


title: Äänet (Flinchin albumi)

text: Äänet on Flinch-yhtyeen albumi, joka julkaistiin 9. kesäkuuta 2011.


title: Kevätyö (elokuva)

text: Kevätyö ("Vårnatt") on norjalainen draamaelokuva vuodelta 1976, jonka on käsikirjoittanut ja ohjannut Erik Solbakken. Se perustuu Tarjei Vesaasin samannimiseen vuonna 1954 ilmestyneeseen romaaniin, mutta elokuvassa tarina on sijoitettu 1970-luvulle. Toisena käsikirjoittana oli Olav Dalgard.


title: Kevätyö (elokuva)

text: Noin 12-vuotias, vielä lapsen maailmassa elävä Hallstein-poika ja hänen parikymppinen isosiskonsa Sissel jäävät ensi kertaa kahdestaan yöksi pieneen maalaistaloon, kun vanhemmat lähtevät hautajaisiin. Iltapalan aikaan koputtaa ovelle ryhmä vieraita ihmisiä, jotka kertovat autonsa olevan rikki ja mukanaan olevan nuoren naisen olevan synnyttämässä. He vaativat saada yösijan ja tarvitsevat kätilön. Pian heidän keskeinen välienselvittelynsä alkaa, ja nuori Hallstein joutuu toimimaan eräänlaisena sanansaattajana. Hän myös kokee ensimmäisen ihastumisensa seurueen mukana tulleeseen, vain hieman häntä vanhempaan tyttöön.


title: Kenya Robinson

text: Kenya Robinson (s. 12. maaliskuuta 1970 Daytona Beach, Florida) on yhdysvaltalainen koripalloilija. Poikkeuksellisen pitkän pelaajauran tehnyt Robinson lienee Suomen naisten pääsarjahistorian menestynein ulkomaalaispelaaja ja useiden ennätysten hallussapitäjä.


title: Kenya Robinson

text: Maaliskuussa 2013 Robinson rikkoi Suomen naisten pääsarjahistorian ensimmäisenä pelaajana runkosarjassa 5 000 otetun levypallon rajapyykin. Maaliskuussa 2015 hän pelasi Suomen pääsarjan ensimmäisenä pelaajana 100. pudotuspeliottelunsa.


title: Kenya Robinson

text: Robinsonia ja miesten Korisliigassa myös poikkeuksellisen pitkän ja menestyksekkään uran tehnyttä Damon Williamsia on joskus vertailtu keskenään.


title: Joacim Esbjörs

text: Joacim Esbjörs (s. 4. heinäkuuta 1970 Göteborg, Ruotsi) on ruotsalainen entinen ammattilaisjääkiekkoilija, pelipaikaltaan puolustaja.


title: Joacim Esbjörs

text:
Esbjörs aloitti kasvattajaseuransa Frölundan edustusjoukkueessa syksyllä 1988. Esbjörs pelasi Frölundassa kaikkiaan kymmenen kautta ennen kuin lähti veljensä Jonas Esbjörsin kanssa hakemaan uusia haasteita SM-liigasta. Veljekset tekivät 1-vuotiset sopimukset Porin Ässien kanssa. Vaisuhkon kauden jälkeen veljekset palasivat takaisin Ruotsiin, HV71:n paitaan. Joacim Esbjörs pelasi vielä kaksi kautta HV:ssa ennen lopettamistaan. Seurajoukkueuralta jäi kaappiin yksi hopeamitali vuodelta 1996.
Ensimmäisen kerran Joacim Esbjörs edusti Ruotsia U18 EM-turnauksessa 1988 tehden kuudessa ottelussa kaksi maalia. 1991-92 hän pelasi U20 MM-turnauksessa jossa maalitili jäi avaamatta, mutta tilastoihin merkittiin kolme syöttöpistettä. Esbjörs oli myös mukana Ruotsin vuoden 1992 MM-kultamitalijoukkueessa.


title: Nina Statkevitš

text: Nina Andrejevna Statkevitš (, s. 16. helmikuuta 1944 Leningrad) on Neuvostoliittoa edustanut pikaluistelija. Hän on pituudeltaan 165 cm.


title: Nina Statkevitš

text: Statkevitš voitti yleisluistelun maailmanmestaruuden Helsingissä 1971 yhteispistein 191,400. Hän sai yleisluistelun MM-pronssia Heerenveenissä 1974 sekä sijoittui neljänneksi 1972 ja 1973. Hän saavutti sprinttiluistelun MM-kilpailuissa hopeaa West Allisissa 1970 sekä sijoittui viidenneksi 1974 ja seitsemänneksi 1971.


title: Nina Statkevitš

text: Statkevitš voitti yleisluistelun Euroopan-mestaruuden Heerenveenissa 1970 yhteispistein 194,457 ja Leningradissa 1971 pistein 197,097. Lisäksi hän saavutti EM-hopeaa Inzellissä 1972 ja Medeossa 1974 sekä pronssia Brandbussa 1973.


title: Nina Statkevitš

text: Statkevitš sijoittui Sapporon olympialaisissa 1972 viidenneksi 1 000 ja 3 000 metrillä sekä kuudenneksi 1 500 metrillä. Innsbruckin olympialaisissa 1976 hän oli 3 000 metrillä kolmastoista ja 1 500 metrillä viidestoista.


title: Nina Statkevitš

text: Statkevitš luisteli 1 500 metrin maailmanennätyksen 2.17,8 Medeossa 17. tammikuuta 1970. Hän teki samoissa kilpailuissa "miniottelun" maailmanennätyksen 184,053 pistettä.


title: Khomeini-rock

text: Khomeini-rock on kesällä 1980 ilmestynyt suomalaisen punkyhtyeen Rattuksen ensimmäinen single. Omakustanteena julkaistusta singestä otettiin vain 200 kappaleen painos. Levyjen kannet ovat yksilölliset, niiden tekstit on painettu leimasimilla ruskealle paperille ja osa sisältää myös erilaisia piirroksia. Saksalainen Höhnie Records julkaisi singlen uudelleen 500 kappaleen numeroituna painoksena vuonna 2008.


title: Khomeini-rock

text: Ajatollah Khomeinista kertovan nimikappaleen lisäksi B-puolella on aikakauden kaupallista punkkulttuuria kritisoiva "Muotipunk", joka löytyy uutena versiona myös vuoden 1982 minialbumilta "WC räjähtää". Rattuksen myöhemmän hardcoren sijaan molemmat edustavat tyylillisesti perinteistä "77-punkkia".


title: Lift

text: Lift on suomalaisen Poets of the Fall -yhtyeen single. Kappale on mukana myös Poets of the Fallin vuoden 2005 esikoisalbumilla "Signs of Life". Se nousi Suomen virallisen singlelistan sijalle 8.


title: Sorry Go ’Round

text: Sorry Go ’Round on suomalaisen Poets of the Fall -yhtyeen single. Kappale on mukana myös Poets of the Fallin vuoden 2006 albumilla "Carnival of Rust".


title: Sorry Go ’Round

text: Single nousi Suomen virallisen listan sijalle 7.


title: Locking Up the Sun

text: Locking Up the Sun on suomalaisen Poets of the Fall -yhtyeen single. Kappale on mukana myös Poets of the Fallin vuoden 2006 albumilla "Carnival of Rust".


title: Locking Up the Sun

text: Single nousi Suomen virallisen listan sijalle 3.


title: Carnival of Rust (kappale)

text: Carnival of Rust on suomalaisen Poets of the Fall -yhtyeen single. Kappale on mukana myös Poets of the Fallin vuoden 2006 nimikkoalbumilla "Carnival of Rust". Se nousi Suomen virallisen singlelistan sijalle 2.


title: Diamonds for Tears

text: Diamonds for Tears on suomalaisen Poets of the Fall -yhtyeen single. Kappale on mukana myös Poets of the Fallin vuoden 2008 albumilla "Revolution Roulette".


title: Diamonds for Tears

text: Single nousi Suomen virallisen listan sijalle 13.


title: Dreaming Wide Awake

text: Dreaming Wide Awake on suomalaisen Poets of the Fall -yhtyeen single. Kappale on mukana myös Poets of the Fallin vuoden 2010 albumilla "Twilight Theater".


title: Dreaming Wide Awake

text: Single nousi Suomen virallisen listan sijalle 18.


title: War (kappale)

text: War on suomalaisen Poets of the Fall -yhtyeen single. Kappale on mukana myös Poets of the Fallin vuoden 2010 albumilla "Twilight Theater".


title: Daze (kappale)

text: Daze on suomalaisen Poets of the Fall -yhtyeen single. Kappale on mukana myös Poets of the Fallin vuoden 2014 albumilla "Jealous Gods".


title: The Lie Eternal

text: The Lie Eternal on suomalaisen Poets of the Fall -yhtyeen single. Kappale on mukana myös Poets of the Fallin vuoden 2012 albumilla "Temple of Thought".


title: Kamikaze Love

text: Kamikaze Love on suomalaisen Poets of the Fall -yhtyeen single. Kappale on mukana myös Poets of the Fallin albumilla Temple of Thought (2012).


title: Love Will Come to You

text: Love Will Come to You on suomalaisen Poets of the Fall -yhtyeen single. Kappale on mukana myös Poets of the Fallin vuoden 2014 albumilla "Jealous Gods".


title: Choice Millionaire

text: Choice Millionaire on suomalaisen Poets of the Fall -yhtyeen single. Kappale on mukana myös Poets of the Fallin vuoden 2014 albumilla "Jealous Gods".


title: Cradled in Love

text: Cradled in Love on suomalaisen Poets of the Fall -yhtyeen single. Kappale on mukana myös Poets of the Fallin vuoden 2012 albumilla "Temple of Thought".


title: Cradled in Love

text: Single nousi Suomen virallisen listan sijalle 16.


title: Can You Hear Me

text: Can You Hear Me on suomalaisen Poets of the Fall -yhtyeen single. Kappale on mukana myös Poets of the Fallin vuoden 2011 albumilla "Alchemy Vol.1".


title: Black Star

text: Black Star tai Blackstar () tarkoittaa ainakin seuraavia asiota:


title: Iranin ja Saudi-Arabian suhteet

text: Iranin ja Saudi-Arabian suhteet ovat kireät.


title: Iranin ja Saudi-Arabian suhteet

text: 1960- ja 1970-luvuille asti Iran ja Saudi-Arabia olivat muodollisesti liittolaisia, joiden avulla Yhdysvallat pyrki rajoittamaan Neuvostoliiton valtaa Persianlahden alueella. 1970-luvulla Saudi-Arabia alkoi ajaa tiukkaa sunnalaisuutta ja pitämään šiialaisuutta harhaoppisena. Iran julistautui vallankumouksensa yhteydessä vuonna 1979 šiialaisuuden johtajaksi. Näistä tapahtumista lähtien maiden välit ovat olleet kireät.


title: Iranin ja Saudi-Arabian suhteet

text: Iranin ja Saudi-Arabian suhteet katkesivat kokonaan vuonna 1988, mutta palautuivat vuonna 1990 Persianlahden sodan myötä. Irakin sodan vuoksi Iranin valta Irakissa kasvoi, mikä kiristi Iranin ja Saudi-Arabian suhteita. Sama on toistunut arabikevään myötä Jemenissä ja Syyriassa.


title: Iranin ja Saudi-Arabian suhteet

text: Saudi-Arabia katkaisi diplomaattisuhteensa Iraniin vuonna 2016, kun iranilaiset mielenosoittajat sytyttivät Saudi-Arabian suurlähetystön tuleen, koska se oli teloittanut siiamuslimien uskonnollisen johtajan Nimr al-Nimrin.


title: Vesametsä

text: Vesametsä on kanto- ja juurivesoista alkunsa saanut metsä. Sitä kasvatetaan ja uudistetaan joko tarkoituksella tai se syntyy luontaisesti. Kasvatettaessa käytetään yleensä lyhyttä, 1–30 vuoden kiertoaikaa eli aikaa metsikön perustamisesta päätehakkuuseen. Suomessa ei vesoista kasvattamista juuri käytetä, mutta Keski-Euroopassa menetelmällä on aiemmin ollut huomattava taloudellinen merkitys. Kasvattamisen sijaan Suomessa on vesoista luontaisesti alkunsa saaneita lehtipuumetsiä melkoisesti.


title: Vesametsä

text: Nopeakasvuinen lehtipuuviljelmä on tavallisin lyhytkiertoviljelmä. Sellaisesta saatavia tuotteita ovat esimerkiksi polttopuu, punontaan käytettävät vesat ja parkituksessa käytettävä kuori. Kasvatuksessa käytettävistä puulajeista tärkeimpiä ovat kastanja, pajut, poppeli, tammet, tervaleppä, valeakaasia ja valkopyökki. Vesametsät on yleisesti muutettu siementen avulla uudistetuiksi ja kauemmin kasvatetuiksi metsiksi, joista saatava puu on taloudellisesti arvokkaampaa.


title: British Academy Film Awards 2016

text: British Academy Film Awards 2016 oli järjestyksessään 69. Bafta-palkintogaala, jossa jaettiin palkintoja vuoden 2015 elokuville. "The Revenant" ja "" saivat eniten palkintoja neljällä Baftalla.


title: British Academy Film Awards 2016

text: Gaala järjestettiin Royal Opera Housessa Lontoossa 14. helmikuuta 2016 ja sen juonsi Stephen Fry. Ehdokkaat julkaistiin 8. tammikuuta 2016.


title: HMS Arrogant (1761)

text: HMS Arrogant oli Britannian Kuninkaallisen laivaston vuonna 1761 vesillelaskettu Arrogant-luokan 74-tykkinen kolmannen luokan linjalaiva.


title: HMS Arrogant (1761)

text: Alus tilattiin 13. joulukuuta 1758 John Barnard ja John Turnerilta Harwichista. Sen köli laskettiin maaliskuussa 1759 ja alus laskettiin vesille 22. tammikuuta 1761. Se valmistui 28. huhtikuuta, jolloin valmistuskustannukset olivat 27 438 puntaa. Lisäksi tulivat varustamis- ja takilointikulut.


title: HMS Arrogant (1761)

text: Alus kävi 8. syyskuuta 1796 Sumatran rannikolla "HMS Victoriousin" kanssa ratkaisemattoman taistelun Ranskan laivaston fregatteja vastaan. Tammikuussa 1799 alus kuului brittiläiseen laivasto-osastoon, joka suojasi Makaota.


title: HMS Arrogant (1761)

text: Alus sijoitettiin 1804 vastaanottoalukseksi Bombayhin päällikkönään George Bell. Vuonna 1805 aluksen päällikköinä olivat Hood Christian ja William Dobbie. Anthony Maitland oli aluksen päällikkönä 1807 ja seuraavana vuonna Henry Dawson. Viimeisenä päällikkönä oli William Flint, joka vastaanotti päällikkyyden 1809. Alus romutettiin 1810.


title: Jean Colombe

text: Jean Colombe (s. Bourges noin 1430 – k. noin 1493 Bourges) oli ranskalainen keskiaikaisen gotiikan ajan taidemaalari. Hänen tunnetuin työnsä on kuvitus käsikirjoitukseen Très Riches Heures. Hänen veljensä oli kuvanveistäjä Michel Colombe (s. 1430 – k. vuoden 1512 jälkeen).


title: HMS Cornwall (1761)

text: HMS Cornwall oli Britannian Kuninkaallisen laivaston vuonna 1761 vesillelaskettu Arrogant-luokan 74-tykkinen kolmannen luokan linjalaiva.


title: HMS Cornwall (1761)

text: Alus tilattiin 13. joulukuuta 1758 William Wells & Companyltä Deptfordista. Sen köli laskettiin 19. helmikuuta 1759 ja alus laskettiin vesille 19. toukokuuta 1761. Se valmistui 16. syyskuuta, jolloin aluksen valmistuskustannukset olivat 27 963 puntaa kaksi shillinkiä ja kolme pennyä. Lisäksi varustaminen maksoi 9 361 puntaa seitsemän shillinkiä ja seitsemän pennyä.


title: HMS Cornwall (1761)

text: Alus otettiin palvelukseen elokuussa 1761 Kanaalin laivastoon päällikkönään Robert Man. Se palveli Kanaalin laivastossa seitsenvuotisen sodan loppuun vuonna 1763 ja se poistettiin palveluksesta helmikuussa 1763.


title: HMS Cornwall (1761)

text: Alus varustettiin joulukuusta huhtikuuhun 1764 Plymouthissa vartiolaivaksi, mihin tehtävään se otettiin joulukuussa 1763 päällikkönään George Mackenzie. Alus kuljetti huhtikuussa 1764 joukkoja Länsi-Intiaan palaten sen jälkeen Brittein saarille. Vuonna 1766 alus oli jälleen Plymouthissa vartiolaivana päällikkönään Molyneaux Shuldham ja vuodesta 1769 alkaen John Lloyd. Alus oli marraskuussa 1770 kunnostettavana Plymouthissa ja se poistettiin palveluksesta toukokuussa 1771.


title: HMS Cornwall (1761)

text: Yhdysvaltain vapaussodan alettua se saapui New Yorkiin 30. heinäkuuta 1779 ja se taisteli kymmenen päivää myöhemmin Ranskan laivastoa vastaan. Alus siirrettiin vuoden lopulla Länsi-Intian saaristoon, jossa se vaurioitui pahoin Grenadan edustalla käydyssä taistelussa ja uudelleen Martiniquen edustalla käydyssä taistelussa 1780. Alus siirrettiin St. Luciaan korjattavaksi, mutta vauriot todettiin liian pahoiksi ja se päätettiin hävittää. Alus poltettiin 30. kesäkuuta 1780.


title: Donningtonin linna

text: Donningtonin linna oli vuonna 1386 rakennettu linna, joka tuhoutui Englannin sisällissodassa. Linnan rauniot ovat nykyään museokohde.


title: Donningtonin linna

text: Donningtonin kylä läänitettiin Abberburyn suvulle vuonna 1287. Vuonna 1386 kuningas Rikhard II antoi sukuun kuuluneelle sir Richard Abberburylle luvan rakentaa läänityksilleen linnoitus. Alkuperäiseen linnaan kuului neljällä pyöreällä kulmatornilla varustettu kurtiini, kaksi tasasivuista tornia sekä porttirakennus. Kooltaan linna oli noin 46 metriä pitkä ja 28 metriä leveä. Lisäksi linnoituksen alueella oli monia rakennuksia, jotka oli rakennettu luultavasti puusta.


title: Donningtonin linna

text: 1400-luvulla linna oli jonkin aikaa runoilija Geoffrey Chaucerin pojan Thomas Chaucerin hallussa ennen siirtymistään kruunun haltuun. Ollessaan kruunun hallussa tiettävästi ainakin Henrik VIII (1539) ja Elisabeth I (1568) vierailivat linnassa. Vuonna 1600 Elisabeth I antoi Donningtonin linnan Charles Howardille palkinnoksi Espanjan armandan voittamisesta.


title: Donningtonin linna

text: Englannin sisällissodan alkaessa Donningtonin linna oli parlamentaristi John Packerin hallussa. Vuonna 1643 kuningas Kaarle I lähetti sir John Boysin 200 jalkaväkimiehen, 25 ratsumiehen ja neljän tykin kanssa valloittamaan linnan takaisin kruunulle. Vallattuaan linnan Boys vahvisti sen puolustusta ja jäi hallitsemaan sitä. Parlamentaristit hyökkäsivät linnaa vastaan monia kertoja vuosien 1644-46 välillä ja kuningas kävi itse kahdesti pelastamassa linnan hyökkäykseltä. Linna vaurioitui hyökkäysten aikana pahoin. Rojalistien tappion osoittautuessa selväksi Boys antautui huhtikuussa 1846 Kaarle I:n käskystä parlamentaristeille.


title: Donningtonin linna

text: Pian Boysin antautumisen jälkeen parlamentti päätti tuhota pahasti vaurioituneen linnan ja ainoastaan linnan porttirakennus jätettiin jäljelle. Purkamisen jälkeen linnan rauniot palautettiin John Packerille.


title: Donningtonin linna

text: Linna siirtyi vuonna 1946 Britannian valtion omistukseen. Raunioita ylläpitää nykyään English Heritage.


title: Saara Lehtonen (näyttelijä)

text: Saara Lehtonen (s. 10. maaliskuuta 1980 Vilppula) on suomalainen näyttelijä, laulaja ja ääninäyttelijä. Hän asuu Helsingissä ja työskentelee freelancerina. Lehtonen valmistui vuonna 2006 Lahden ammattikorkeakoulusta, Lahden musiikki- ja draamainstituutista. Valmistumisensa jälkeen hän on työskennellyt mm. Tampereen Työväen Teatterissa, Tampereen Teatterissa ja Samppalinnan kesäteatterissa Turussa. Vuonna 2010 Lehtonen esiintyi Suomen euroviisukarsinnoissa Maria Lundin "Sydän ymmärtää" -kappaleen taustatanssijana ja -laulajana. Muita levytyksiä ovat olleet esimerkiksi musikaalilevytykset Astoria ja Patukkaooppera vuonna 2007.


title: Saara Lehtonen (näyttelijä)

text: "Pääartikkeli: Ääninäyttelijäroolit löytyvät omasta luettelostaan."


title: Peckfortonin linna

text: Peckfortonin linna on lähellä Peckfortonin kylää sijaitseva linna, joka toimii nykyään hotellina. English Heritage on julistanut linnan olevan kulttuurihistoriallisesti arvokas kohde.


title: Peckfortonin linna

text: Vuonna 1840 John Tollemache osti tai peri Cheshiren kreivikunnasta 36 000 eekkerin kokoisen alueen, johon Peckfortonin kylä kuului. Tollemach halusi rakentaa Peckfortonin lähellä oleville vuorille keskiaikaiseen tyyliin rakennetun linnan. Rakennustyöt aloitettiin vuonna 1842 ja saatiin päätökseen vuonna 1851. Linna kulki Tollemachen suvussa aina vuoteen 1939 asti, jolloin sitä hallinnut lordi Bentley muutti pois linnasta.


title: Peckfortonin linna

text: Toisen maailmansodan aikaan linna toimi hostellina noin 200 vammautuneelle lontoolaislapselle. Toisen maailmansodan jälkeen linna oli käyttämättömänä. Tämän jälkeen linnaa käytettiin muun muassa elokuvien ja televisiosarjojen kulissina sekä keskiaikaisia roolipelejä harrastaneen kerhon kokoontumispaikkana. Vuodesta 1989 lähtien linna on toiminut hotellina.


title: Suomen kaupungistuminen

text:
Suomen kaupungistuminen alkoi keskiajalla. Ensimmäisenä Suomen kaupunkina pidetään Turkua, joka perustettiin 1200-luvun lopulla. Suomessa kaupungistumisaste pysyi kuitenkin pitkään selvästi alhaisempana kuin useimmissa muissa Euroopan maissa: keskiajalla vain muutama prosentti Suomen alueen asukkaista asui kaupungeissa, joita sijaitsi vain maan etelä- ja lounaisrannikoilla. Turku sekä Suomen historiallisten kaupunkien joukkoon kuuluvat Viipuri ja Käkisalmi olivat noin 1 500 asukkaansa kera merkittäviä keskiaikaisia asutuskeskuksia. Muiden Suomen alueella sijainneiden keskiaikaisten kaupunkien (Ulvila, Porvoo, Naantali, Rauma) asukasluku jäi tiettävästi pariin sataan. 1600-luvulla alettiin perustaa kaupunkeja Pohjois-Suomeen (ensimmäisenä Oulu vuonna 1605) ja sisämaahan (ensimmäisenä Hämeenlinna vuonna 1628), mutta useimmiten ne pysyivät hyvin pieninä. Suomen kaupunkien lukumäärä ja koko kasvoivat hitaasti, kunnes kaupungistuminen sai vauhtia 1800-luvun lopulla.
Suomi kaupungistui länsimaisittain myöhään, mutta nopeasti. Vielä vuonna 1950 enemmistö suomalaisista asui maalla, mutta vuoteen 1970 mennessä enemmistö suomalaisistakin jo asui kaupungeissa. Suomen kaupunkien väkimäärä kasvoi nopeasti, ja esimerkiksi Helsinkiin saapui vuosittain 7 000–8 000 nuorta 1960-luvulla. Tämän vuoksi suurimpiin kaupunkeihin jouduttiin rakentamaan pikaisesti laatutasoltaan vaihtelevia lähiöitä maalta muuttaneille uusille asukkaille. Toisaalta lähiöt olivat aikansa mittapuun mukaan hyvin varusteltuja ja merkitsivät monille kaupunkien keskustoista ja maalta muuttaneille asuinolojen selvää parannusta. 1960-luvun lähiöihin muutettiin enimmäkseen kantakaupungista, 1970-luvun lähiöihin taas suuri maaltamuutto toi väkeä maaseudulta. Kaupungistuminen ajoittui Suomessa samoihin aikoihin, kun autoistuminen oli voimakkaimmillaan. Tämän takia Suomen kaupungit eroavat muusta Euroopasta siten, että ne on rakennettu väljemmin ja autoliikenteellä on suurempi rooli.


title: Suomen kaupungistuminen

text: Suomen kaupungistumisaste on kuitenkin yhä teollisuusmaaksi varsin alhainen – vain vähän yli 60 prosenttia – mikäli kaupungistumisen mittarina käytetään Tilastokeskuksen määritelmää kaupungille. Taajamissa asuvien osuus väestöstä on kuitenkin muiden Pohjoismaiden tasolla, ja muissa Pohjoismaissa kaupungistumisen mittarina käytetään taajama-astetta.


title: Suomen kaupungistuminen

text: Niin kuin muuallakin maailmassa, Suomessakin voimakkaimmin kasvavat kaupunkiseudut, joissa on tarjolla eniten työpaikkoja, koulutusta ja palveluja. Kaupunkien kasvu suuntautuu nykyään kasvukeskuksiin ja niiden kehyskuntiin, jonka seurauksena kaupunkirakenne hajoaa. Suomen merkittävimmät kaupunkiseudut ja samalla kasvukeskukset ovat pääkaupunkiseutu, Tampere, Turku, Oulu, Kuopio ja Jyväskylä. Näiden lisäksi myös kasvavia kaupunkiseutuja ovat Lahti, Joensuu, Seinäjoki, Vaasa ja Hämeenlinna. Nykyään Suomessa niin kuin muuallakin länsimaissa (esimerkiksi Detroit tai Ruhrin alue) perinteiset teollisuuskaupungit ovat kärsineet teollisuuden toimintojen supistuksista. Suomessa tällaisia kaupunkeja ovat ainakin Forssa, Hamina, Imatra, Jämsä, Kemi, Kotka, Kouvola, Loviisa, Mänttä-Vilppula, Pietarsaari, Pori, Raahe, Rauma, Uusikaupunki, Valkeakoski ja Varkaus.


title: Suomen kaupungistuminen

text: YK:n UNDESAn mukaan 84 % Suomen väestöstä asui kaupungistuneilla (urban) alueilla jo vuonna 2011 ja vuonna 2050 luku olisi 90 %. Tilastokeskuksen jaottelun mukaan vasta 70 % suomalaisista asui kaupunkialueilla vuonna 2016. Nurmijärven kaltaiset kehysalueet (11 %) olivat mukana luvussa. Lisäksi 7 % asui kaupungin lähellä maaseudulla (kuten Askola), 6 % maaseudun keskustaajamissa, 11 % ydinmaaseudulla (Kauhava). Harvaanasutulla maaseudulla asui vain 5 %, vaikka se kattaa pääosan maasta, etenkin Itä-, Keski- ja Pohjois-Suomesta.


title: Suomen kaupungistuminen

text: 93 % Suomen karttaruuduista (250 m x 250 m) oli asumattomia jo vuonna 2018. Päätoimittaja Ville Pernaan mukaan vääjäämätöntä kaupungistumiskehitystä ei pidä yrittää kääntää. Pernaan mukaan useimmat asuisivat maalla, jossa siellä olisi kaupungin edut.


title: Suomen kaupungistuminen

text: Kaupungistuneilla alueilla asui 43 % suomalaisista vuonna 1950, 64 % vuonna 1970, 79 % vuonna 1990, 84 % vuonna 2010 ja 85 % vuonna 2015. Ennusteen mukaan myös 87 % vuonna 2030 ja 90 % vuonna 2050.


title: Dimetyyliadipaatti

text: Dimetyyliadipaatti (CHH) on metanolin ja adipiinihapon esteri. Yhdistettä voidaan käyttää liuottimena ja muoviteollisuudessa pehmentimenä.


title: Dimetyyliadipaatti

text: Dimetyyliadipaatti on huoneenlämpötilassa väritöntä nestettä. Yhdiste on veteen liukenematonta, mutta liukenee useaan orgaaniseen liuottimeen kuten etanoliin, dietyylieetteriin ja tetrakloorimetaaniin. Aine voidaan hydrolysoida emäksisissä olosuhteissa adipiinihapoksi ja metanoliksi. Dimetyyliadipaatti voidaan pelkistää 200 °C:n lämpötilassa vedyttämällä 1,6-heksaanidioliksi.


title: Dimetyyliadipaatti

text: Dimetyyliadipaatti voidaan valmistaa esteröimällä metanolia ja adipiinihappoa happamissa olosuhteissa.. Käytetyimpiä tapoja ovat kuitenkin tislaamalla erottaminen niin kutsuttujen kaksiemäksisten estereiden seoksesta eli seoksesta, joka sisältää dimetyyliadipaatin lisäksi dimetyyliglutaraattia ja dimetyylisukkinaattia sekä butadieenin, hiilimonoksidin ja metanolin reaktiolla. Jälkimmäisessä reaktiossa käytetään katalyyttinä dikobolttioktakarbonyyliä tai rodiumyhdisteitä. Reaktion ensimmäisessä vaiheessa muodostuu metyyli-3-pentenoaattia, joka reagoi toisessa vaiheessa toisen hiilimonoksidimolekyylin kanssa dimetyyliadipaatiksi.


title: Dimetyyliadipaatti

text: Dimetyyliadipaattia voidaan käyttää yhdessä muiden diestereiden kanssa liuottimena maalienpoistoaineissa ja teollisuudessa eräiden pinnoitteiden liuottimena. Yhdisteen etuja ovat hyvät liuotusominaisuudet ja korkea kiehumispiste. Yhdistettä voidaan käyttää myös muovien pehmentimenä sekä muiden yhdisteiden kuten adipaattiestereiden ja adipiinihapon valmistamiseen..


title: Terrafame

text: Terrafame Oy on suomalainen monimetalliyhtiö, joka omistaa Talvivaaran kaivoksen ja metallitehtaan Sotkamossa. Terrafame perustettiin vuonna 2015, ja se aloitti kaivostoiminnan vielä samana vuonna.


title: Terrafame

text: Suomen valtio omistaa Terrafame Oy:sta noin 71 prosenttia "Suomen Malmijalostus Oy:n (entinen Terrafame Group Oy)" kautta.


title: Terrafame

text: Terrafame osti kaivostoimintaa aiemmin pyörittäneen "Talvivaara Sotkamo Oy":n konkurssipesältä sen liiketoiminnan ja omaisuuden 2015. Vuonna 2016 se osti lisäksi Talvivaaran Kaivososakeyhtiöltä kaivoksen kalkkilaitoksen, laboratorioliiketoiminnan ja geologisen datan. Esisopimuksen mukaan Terrafame maksoi järjestelyn ensimmäisessä vaiheessa Talvivaaralle 3,8 miljoonaa euroa ja toisessa vaiheessa 12,8 miljoonaa euroa.


title: Terrafame

text: Kaivos on Sotkamossa lähellä Talvivaara-nimistä vaaraa sijaitseva monimetallikaivos, joka tuottaa pääasiassa nikkeliä ja sinkkiä. Talvivaarassa käytetään bioliuotusmenetelmää, jolla tavoitellaan taloudellisesti kannattavaa metallien tuotantoa malmista.


title: Terrafame

text: Helmikuun 10. päivänä 2017 Terrafame Group tiedotti, että kansainvälinen öljy-, mineraali- ja metallikauppaa tekevä Trafigura-konserni ja sen sijoitusrahasto Galena ostavat 15,5 prosenttia Terrafamen osakkeista ja Trafigura sitoutuu ostamaan sen koko koboltti- että nikkelituotannon sekä 80 % sinkistä seitsemän vuoden ajan. Suomen valtion omistusosuudeksi jää 84 prosenttia.


title: Terrafame

text: Marraskuussa 2017 Terrafame Group tiedotti Trafiguran, Galenan ja Sampo Oyj:n kanssa sovitusta uudesta, 250 miljoonan euron rahoituskokonaisuudesta Terrafamen toiminnan ylösajon loppuunsaattamisen sekä uuden akkukemikaalituotannon rahoittamiseksi. Järjestelyn myötä valtion omistusosuus yhtiössä väheni 71,2 prosenttiin.


title: Terrafame

text: Vuonna 2017 Terrafamen liikevaihto oli 220,0 miljoonaa euroa ja koko vuoden käyttökate 13,6 miljoonaa euroa positiivinen. Liiketulos oli 6,2 miljoonaa euroa negatiivinen.


title: Terrafame

text: Terrafame Oy:n hallituksen puheenjohtaja on Lauri Ratia ja toimitusjohtaja Joni Lukkaroinen. Suomen Malmijalostus Oy:n toimitusjohtaja on Matti Hietanen ja hallituksen puheenjohtaja Janne Känkänen (s. 1967).


title: Terrafame

text: Terrafame maksoi 9 hengen johtoryhmälle vuonna 2016 palkkioita 91 263 euroa.


title: Terrafame

text: Terrafame maksoi 10 hengen johtoryhmälle vuoden 2017 suorituksiin perustuvia tulospalkkioita yhteensä 134 985 euroa. Tästä toimitusjohtajan osuus oli 42 165 euroa. Henkilöstölle maksettiin vuonna 2017 tuotantopalkkioita 86 850 euroa sekä turvallisuuspalkkioita 732 533 euroa.


title: Ville Kolehmainen

text: Vilho Erik (Ville) Kolehmainen (22. lokakuuta 1901 Kymi – 4. kesäkuuta 1965 Helsinki) oli suomalainen yritysjohtaja. Hän oli toimitusjohtajana Kauklahden lasitehtaassa 1927–1939, Ikkuna Oy:ssä vuodesta 1948 ja Riihimäen lasitehtaassa vuodesta 1953.


title: Ville Kolehmainen

text: Kolehmaisen isä oli Riihimäen lasin perustaja Mikko Kolehmainen.


title: AMC Hornet

text: AMC Hornet oli vuosina 1970–1977 valmistettu amerikkalainen automalli.


title: AMC Hornet

text: Ennen AMC Hornetia AMC oli valmistanut Rambler-mallisia autoja. Mallin maine oli kuitenkin kärsinyt, joten yhtiö alkoi valmistaa kokonaan uudenlaisia autoja uudella nimellä. Viimeistä Rambler-mallia, Rambler Americaniä, seurasi ensimmäinen AMC-mallin auto, AMC Hornet. Sen suunnitteli Richard A. Teague. Hornet tuli myyntiin vuonna 1970 ja samana vuonna AMC esitteli myös AMC Gremlinin, joka oli 30 senttimetriä lyhyempi versio Hornetista. Hornetista oli kaksi- ja nelipaikkaiset versiot. Kuten vuonna 1969 julkistetussa, suositussa Ford Maverickissa, Hornetin akseliväli oli noin 275 senttimetriä, se oli sedan-mallinen ja aikansa tyylin mukaisesti siinä oli pitkä konepelti ja lyhyt perä. AMC Hornetia valmistettiin vuoteen 1977 asti, jolloin sen korvasi uusi AMC Concord -malli.


title: West Atlanticin lento 294

text: West Atlanticin lento 294 oli West Air Swedenin operoima postilento Oslosta Tromssaan, joka syöksyi maahan 7. tammikuuta 2016 lähellä Akkajaure-järveä Ruotsin Jällivaarassa.


title: West Atlanticin lento 294

text:
Lennolta lähetettiin hätäkutsu kello 23.31 paikallista aikaa. Pian tämän jälkeen kone katosi tutkasta. Onnettomuuspaikka löydettiin seuraavana päivänä kolmen jälkeen aamuyöllä. Maahansyöksyssä lentokone hajosi pieniksi osiksi. Molemmat miehistön jäsenet kuolivat onnettomuudessa.
Kone oli alun perin ollut CRJ200-mallia ja Lufthansa Citylinen omistuksissa vuosina 1993–2006. Tämän jälkeen se muutettiin CRJ200PF-koneeksi, minkä jälkeen se toimitettiin West Air Swedenille.


title: Erkki Salonoja

text: Erkki Aleksanteri Salonoja (18. joulukuuta 1917 Uskela – 25. joulukuuta 1987 Budapest, Unkari) oli liikemies ja kauppaneuvos, joka perusti Helsingin Kauppiaat Oy:n ja työskenteli sen toimitusjohtajana.


title: Erkki Salonoja

text: Salonoja kasvoi pienviljelijäperheessä ja työskenteli kansakoulun käytyään maa- ja metsätöissä. Hän muutti parikymmenvuotiaana Tammisaareen veljensä luo, jolla oli liha-alan liike. Perehdyttyään veljensä liikkeessä liha-alaan ja kaupankäyntiin hän perusti maataloustuotteita myyvän liikkeen Saloon talvisodan jälkeen.


title: Erkki Salonoja

text: Vuonna 1949 hän perusti Helsingin Eerikinkadulle pienen tukkuliikkeen Helsingin Kauppiaat Oy:n jonka lyhenteeksi vakiintui HK. Liikkeen osakkaisiin kuului muun muassa Kaarle Sorkio, josta tuli myöhemmin Keskon johtaja. HK:n pääartikkeleita olivat lihatuotteet, mutta myös vihannekset kuuluivat valikoimiin. HK myi myös pienen salolaisen makkaratehtaan tuotteita.


title: Erkki Salonoja

text: Liiketoiminnan laajetessa Salonoja osti ensimmäisen kerroksen tilat Sörnäisistä Vanhalta Talvitieltä Helsingin Tukkutorin reunalta. Vähitellen 1950-luvun loppupuolella HK:n toiminta laajeni koko taloon.


title: Erkki Salonoja

text: Eerikinkadulla ollessaan Salonoja osti Salosta pienen makkaratehtaan, jonka tuotteita liike myös myi. Sörnäisiin muuton jälkeen HK ryhtyi valmistamaan makkaraa itse. Merkittäväksi tekijäksi osoittautui Salonojan palkkaama makkaramestari Urho Hirvonen, jonka kehittämän reseptin mukaan HK Sininen Lenkki sai alkunsa vuonna 1963. Makkaran kuoreksi löytyi ulkomailta teollisesti valmistettu luonnonsuolen vaihtoehto, joka mahdollisti edullisen hinnan. Hirvosen reseptin makukin osui kohdalleen. Hän pystyi aistimaan ja analysoimaan luontaisesti niin lihan kuin mausteidenkin hienoimmat sävyt. Hänellä oli ylivoimainen kyky yhdistää makuja toisiinsa ja saada aikaan herkullisia tuotteita. Sana sininen tuli sinisellä painetusta lenkkimakkara-merkinnästä. Sisartuote oli Kiuaslenkki, jossa merkintä oli punaisella. Kielenkäyttöön vakiintui ”sininen” ja ”punainen” kauppiaiden tilatessa ja asiakkaiden ostaessa. Lopulta HK Sinisen nimi virallistettiin ja rekisteröitiin tavaramerkiksi 1980. Se on ollut kauan Suomen suosituin lenkkimakkara, jota valmistettiin huippuaikoina jopa 12,5 miljoonaa kiloa vuodessa.


title: Erkki Salonoja

text: Joidenkin makkaran ystävien mielestä HK Sininen Lenkki on huonontunut sen jälkeen, kun sen rasva- ja suolapitoisuutta muutettiin. Sitä on myös halveksittu massaelintarvikkeena. Se on kuitenkin noussut Fazerin Siniseen verrattavaksi brändiksi, joka kuuluu suomalaiseen arkeen.


title: Erkki Salonoja

text: Salonoja osallistui Lihateollisuusyhdistyksen ja Vähittäiskauppiasyhdistyksen toimintaan, mutta ei johtopaikoilla. Hän ei liittynyt Elintarviketeollisuusliittoon, mikä ärsytti kollega-kilpailijoita. Sen sijaan hän ystävystyi Suomen Elintarviketyöläisen liiton puheenjohtajan Arvo Hautalan kanssa. Hän hoiti palkka-asiat niin, että ne olivat hiukan muita edellä. Hän saattoi antaa pyytämättä palkankorotuksen esimerkiksi omakotitaloa rakentavalle työntekijälleen. Tällaisesta menettelystä muut alan johtajat eivät pitäneet, mutta Salonoja välttyi tällä tavoin suuremmilta työtaisteluilta. Lihamiehet olivat toisaalta toistensa pahimpia kilpailijoita, toisaalta kohtaamiset samoilla Sörnäisten kulmilla yhdistivät. He istuivat porukalla samoissa ravintoloissa. Salonojasta kerrotaan, että vaikka alkoholia saattoi kulua runsaasti, hän muisti aamulla edellisen illan keskustelut ja sen, mitä niissä oli sovittu.


title: Erkki Salonoja

text: Salonoja myi neljänneksen HK:n osakkeista 1959 Keskolle ja toisen neljänneksen Tuottajain Lihakeskuskunnalle (TLK). Uudet omistussuhteet aiheuttivat pelkoa siitä, että TLK ryhtyisi jäsentensä kilpailijaksi. TLK myi neljänneksensä HK:sta Keskolle, joka kaupan jälkeen omisti puolet HK:sta. HK sai markkinakanavan ja Kesko varman tavarantoimittajan.


title: Erkki Salonoja

text: Etelä-Suomessa lihantoimittajista käytiin kovaa kilpailua. Maataloustuottajain Keskusliitto (MTK) suositteli jäsenilleen pysymistä omien osuustoiminnallisten teurastamojen lihantoimittajina. HK laajensi lihanhankintaa ostamalla 1967 Kauhajoella toimineen Maan Liha Oy:n osakkeet ja perustamalla Turkuun hankintaosaston. Forssaan rakennettiin vientiteurastamo ja lihanleikkaamo 1975. Helsingin Kauppiaat oli silloin Suomen suurin lihanjalostusyritys. Lihaa meni myös vientiin, varsinkin Neuvostoliittoon. Oli kuitenkin päätösten aika. Salonojalla oli synnynnäinen sydänvika, joka vaivasi. Omasta takaa ei ollut jatkajaa, ja Sörnäisten kiinteistö oli tiensä päässä.


title: Erkki Salonoja

text: Kesko ja muut kaupan keskusliikkeet olivat kypsyneet luopumaan omasta teollisuudesta. Osuusteurastamojen puolella oli hyväksytty keskusliikkeen mukaan lähtö myös lihanjalostukseen. Niinpä vuonna 1975 toteutui kauppa, joka oli 1959 peruuntunut. TLK osti Helsingin Kauppiaat ja muut Salonojan ja Keskon lihayritykset. Kauppa merkitsi sitä, että Kesko irrottautui omasta lihanhankinnasta ja lihanjalostuksesta. TLK alkoi siirtää Sörnäisten tuotantoa isompiin tiloihin Vantaalle, ja Erkki Salonoja luopui liikkeen johdosta.


title: Erkki Salonoja

text: Salonoja sai yrityksensä myynnistä huomattavat tulot, jotka hän sijoitti uuteen yritykseen, perustamaansa Erja-Kiinteistöt Oy:hyn. Sen toimiala oli rakennus-, korjaus- ja sijoitustoiminta. Hän paneutui muihinkin sijoitusmarkkinoihin. Niiden yksi muoto olivat osuuskassojen ja säästöpankkien niin sanotut ylikorkotalletukset. Verottaja puuttui niihin jälkikäteen, ja pitkien oikeusjuttujen jälkeen Salonoja, jolla oli maan suurimmat talletukset, tuomittiin 1982 puolentoista vuoden ehdottomaan vankeusrangaistukseen. Hän istui tuomiosta seitsemän kuukautta, kunnes tasavallan presidentti Mauno Koivisto armahti hänet keväällä 1985.


title: Erkki Salonoja

text: Salonoja oli avioliitossa Kaarle Sorkion tyttären Ullan kanssa. Avioliitto oli lapseton. Hän kuoli lomamatkalla Budapestissä jouluaamuna 1987 juuri 70 vuotta täytettyään. Hän oli testamentannut omaisuutensa veljensä Maurin pojanpojalle Jussi Salonojalle, jonka käyttöön perintö siirtyi 2001 hänen täytettään 25 vuotta. ”Miljonääri-Jussi” omisti muutaman vuoden ajan jääkiekkojoukkue Espoo Bluesin, joka sisältää nimessään viittauksen siniseen.


title: Erkki Salonoja

text: Salonojan kuoleman jälkeen Tuottajain Lihakeskuskunta lakkautettiin 1991. Suurimmat lihatalot LSO Osuuskunta ja Itikka jakoivat tuotantolaitokset ja tuotemerkit, jolloin syntyivat Atria Oyj ja HKScan Oyj. Jälkimmäinen nimi kantaa muistoa Salonojan vähäisestä alusta suuryritykseksi kasvaneesta lihakaupasta.


title: Suomen eroaminen eurosta

text: Suomen eroaminen eurosta tarkoittaa tapahtumaa, jossa Suomi luopuisi eurovaluutasta, eikä siten enää kuuluisi euroalueeseen. Suomi on käyttänyt euroa vuodesta 2002, mitä ennen Suomella oli oma valuutta, Suomen markka. Eurojäsenyyttä on pidetty osasyynä Suomen talousongelmiin 2000-luvulla. Suomen eroaminen eurosta voisi johtaa myös muiden maiden eroon. Toistaiseksi yksikään maa ei ole luopunut eurosta. Euroopan komission virallinen kanta on, että eurosta eroaminen on mahdotonta.


title: Suomen eroaminen eurosta

text: Vuonna 2011 Suomen hallitus oli valmis selvittämään, voidaanko EU:n perussopimukseen lisätä mahdollisuus eurosta eroamiseen.


title: Suomen eroaminen eurosta

text: Paavo Väyrynen on esittänyt Suomen eroamista eurosta. Hänen mukaansa Suomi liittyi aikoinaan euroon perustuslain vastaisesti. Suomessa ei aikoinaan järjestetty euroon liittymisestä kansanäänestystä.


title: Suomen eroaminen eurosta

text: Heinäkuussa 2015 Väyrynen teki kansalaisaloitteen kansanäänestyksen järjestämiseksi Suomen jäsenyydestä euroalueessa. Aloite keräsi vaadittavat 50 000 allekirjoitusta, mutta perustuslakivaliokunta päätti, ettei se laadi kansalaisaloitteesta mietintöä, eikä aloite näin ollen edennyt eduskunnan täysistuntokäsittelyyn. Perusteluksi aloitteen hautaamiselle esitettiin, että se oli valiokunnan mielestä huonosti valmisteltu. Valiokunta arvosteli sitä, että aloite ei sisällä sellaista ”yksiselitteistä ehdotusta kansanäänestyksen toimeenpanosta äänestysvaihtoehtoineen, joka voisi toimia perustana eduskunnan täysistuntokäsittelylle ilman perusteellista valtioneuvostossa tapahtuvaa valmistelua”. Väyrynen piti tätä selitystä ”uskomattomana kannanottona”. Hänen mukaansa kansalaisaloite nimenomaan tähtäsi siihen, että eduskunta pyytäisi valtioneuvostoa valmistelemaan lakiehdotuksen kansanäänestyksen toimeenpanosta. Kansalaisaloite.fi -palvelun ohjeistus antaa aloitteen sisällölle ja muodolle kaksi vaihtoehtoa:Väyrysen aloitteen muodoksi oli valittu jälkimmäinen vaihtoehto (Ehdotus lainvalmisteluun ryhtymisestä).


title: Suomen eroaminen eurosta

text: Väyrysen mukaan erityisesti perustuslakivaliokunnan Perussuomalaiset jäsenet olivat vaatineet, että mietintöä ei laadita eikä aloitetta viedä täysistunnossa keskusteltavaksi ja päätettäväksi.


title: Suomen eroaminen eurosta

text: 2010-luvulla julkisuuteen on tullut useita uusia puoluehankkeita, joiden keskeisenä tavoitteena on Suomen irrottaminen euroalueesta. Tällaisia hankkeita ovat Paavo Väyrysen vuonna 2016 perustama Kansalaispuolue, vuonna 2017 perustettu Suomen Kansa Ensin, sekä vielä kannatuskortteja keräävät Seitsemän tähden liike, Kansan yhtenäisyys ja Siniristin Liitto.


title: Suomen eroaminen eurosta

text: "MOT"-ohjelman kyselyssä toukokuussa 2014 63 prosenttia vastanneista ilmoitti vastustavansa unionin talous- ja rahaliittoa sekä euroa ja 12 prosentin mielestä Suomen pitäisi luopua eurosta.


title: Suomen eroaminen eurosta

text: Iltalehden Taloustutkimuksella elokuussa 2015 teettämän kyselytutkimuksen mukaan 32 prosenttia kannattaa Väyrysen kansalaisaloitetta. 19 prosenttia kannatti Suomen euroeroa.


title: Suomen eroaminen eurosta

text: Ylen teettämässä mielipidemittauksessa 22. joulukuuta 2015 31 prosenttia vastanneista äänestäisi Suomen eurosta eroamisen puolesta.


title: Suomen eroaminen eurosta

text: Helsingin yliopiston taloustieteen professori Vesa Kanniainen on toimittanut aiheesta teoksen "Euron tulevaisuus – Suomen vaihtoehdot". Teoksen kirjoittajat listaavat Suomen eurotulevaisuudelle kolme vaihtoehtoa: 1) ajopuuvaihtoehto, 2) peesausvaihtoehto, ja 3) välitön ero eurosta. Kirjoittajat toteavat, että ”Suomen suhde rahaliittoon riippuu viime kädessä kansalaisten toiveista. Haluammeko osaksi suurvaltaa vai haluammeko säilyttää itsemääräämisoikeutemme?”


title: Suomen eroaminen eurosta

text: Kauppatieteiden tohtori Björn Wahlroosin mielestä Suomelle olisi ollut parempi olla liittymättä euroon. Takaisin markkaan palaaminen on hänen mielestään kuitenkin ”teoreettinen argumentti”.


title: Suomen eroaminen eurosta

text: Ekonomisti Sixten Korkmanin mukaan Suomen eurojäsenyys oli vakava talouspoliittinen erehdys. Erehdyksen korjaamista eurosta eroamalla hän ei lokakuussa 2015 kuitenkaan pitänyt realistisena näkymänä poliittisten, juridisten ja taloudellisten syiden vuoksi.


title: Suomen eroaminen eurosta

text: Taloustieteen nobelisti Bengt Holmström totesi vuonna 2016, että vaikka Suomen ei olisi pitänyt liittyä euroon, siitä ei pitäisi kuitenkaan erota, sillä ero olisi kallis ja hankala prosessi.


title: Suomen eroaminen eurosta

text: Valtiotieteen tohtori Heikki Koskenkylän mukaan Suomen ero eurosta on realistinen vaihtoehto. Hänen mukaansa vaikein kysymys on eron poliittinen puoli. Taloudellinen puoli sen sijaan on hallittavissa.


title: Suomen eroaminen eurosta

text: Elinkeinoelämän tutkimuslaitoksen tutkimusjohtaja Niku Määttänen sanoi vuonna 2016, että se, että euron haitat ovat olleet Suomelle luultavasti suurempia kuin hyödyt ei tarkoita sitä, että Suomen tulisi erota eurosta. Hän uskoo, että jatkossa yhteiseen valuuttaan liittyvät hyödyt voivat hyvinkin ylittää siihen liittyvät kustannukset.


title: Suomen eroaminen eurosta

text: Saksalaisekonomisti Thomas Meyer on povannut vuonna 2013 Suomen olevan ensimmäinen eurosta lähtijä.


title: Suomen eroaminen eurosta

text: Ekonomisti Paul Krugman on sanonut, että Euroopan maat kuten Suomi ovat panneet itsensä taloudelliseen pakkopaitaan, sillä valuuttaa ei voi devalvoida osana euroaluetta. Hänen mukaansa euron epäonnistuminen ei kuitenkaan tarkoita että siitä pitäisi luopua.


title: Suomen eroaminen eurosta

text: Brittiläinen Capital Economics on vuonna 2012 esittänyt nopean 18-kohtaisen ohjelman eurosta eroavan jäsenmaan oman kansallisen valuutan palauttamiseksi.


title: Suomen eroaminen eurosta

text: Tuomas Malisen, Peter Nybergin ja muiden tutkimuksen "How to leave Eurozone: The case of Finland" mukaan eurosta luopumista hidastaa maksujärjestelmän pystytys. Kun maa lähtee eurosta, sen on pystytettävä SEPA-maksujärjestelmän tilalle uusi maksujärjestelmä, missä kestää puolesta vuodesta vuoteen. Tutkimuksessa esitetyn arvion mukaan eurosta eroaminen maksaisi parhaassa tapauksessa Suomelle noin 10 miljardia euroa.


title: Suomen eroaminen eurosta

text: Ekonomisti Aki Kangasharjun mukaan Suomen euroero on käytännössä mahdoton, ja onnistuessaankin eroon liittyisi erittäin paljon neuvotteluja ja vääntöä. Aikaa eropäätöksestä eroon menisi luultavasti yli vuosi. Luottamus uuteen markkaan olisi aluksi heikko, ja valuutan arvo heittelisi paljon. Markasta olisi Kangasharjun mukaan Suomelle kuitenkin myös hyötyä varapaineventtiilinä talouden myrskyissä.


title: Asparagus densiflorus

text: "Asparagus densiflorus" on parsalaji, jonka lajikkeita ovat häntäparsa ("A. densiflorus" ’Meyeri’) ja hienohelma ("A. densiflorus" ’Sprengeri’). Niitä viljellään huonekasveina ja hienohelmaa myös leikkokasvina. Myös lajista on joskus käytetty nimitystä hienohelma.


title: Asparagus densiflorus

text: "Asparagus densiflorus" esiintyy luonnonvaraisena eteläisimmässä Afrikassa: Etelä-Afrikassa, Swazimaassa ja Lesothossa.


title: Erkki Linko

text: Erkki Edvard Linko (vuoteen 1906 Lindroth, 27. helmikuuta 1893 Tampere – 23. marraskuuta 1966 Tukholma) oli Radio-orkesterin perustaja ja kapellimestari 1927–1952.


title: Erkki Linko

text: Erkki Linko toimi vuosina 1916–1927 pianistina ja orkesterinjohtajana ravintoloissa ja elokuvateattereissa. Hän opiskeli Helsingin musiikkiopistossa vuosina 1920–1922 ja teki opintomatkan Keski-Eurooppaan vuonna 1930. Linko työskenteli vuosina 1944–1952 myös Yleisradion nuottikirjaston hoitajana ja vuosina 1948–1949 R. E. Westerlundin konserttitoimiston johtajana. Hän vieraili orkesterinjohtajana muiden muassa Latviassa, Tšekkoslovakiassa ja Ruotsissa.


title: Erkki Linko

text: Hänen veljensä oli säveltäjä Ernst Linko. Veljesten isä oli kuoronjohtaja Ernst Lindroth ja äidinisä tamperelainen musiikkivaikuttaja Fredrik Lundelin.


title: Venäjän valtionpalkinto

text: Venäjän valtionpalkinto (, "Gosudarstvennaja Premija Rossijskoj Federatsii") on tutkijoille, taiteilijoille ja humanitaarisen työn tekijöille osoitettu palkinto, joka perustettiin 1992. Vastaavaa Neuvostoliiton valtionpalkintoa jaettiin vuosina 1966—1991.


title: Biogen

text:
Biogen (aiemmin Biogen Idec) on yhdysvaltalainen bioteknologinen lääkevalmistaja, jonka kotipaikka on Cambridge Massachusettsin osavaltiossa.
Se on erikoistunut hermostorappeumasairauksien, veritautien ja autoimmuunisairauksien hoitoon. Sen osake noteerataan NASDAQ-pörssissä ja kuuluu NASDAQ-100- ja S&P 500 -indekseihin.


title: Biogen

text: Biogenin perustivat vuonna 1978 Genevessä sen ajan merkittävät biologit Kenneth Murray (Edinburghin yliopisto), Philip Allen Sharp (Massachusetts Institute of Technology), Walter Gilbert (Harvardin yliopisto) ja Charles Weissmann (Zürichin yliopisto). Yrityksen ensimmäinen tuote oli alfainterferoni. Sharp ja Gilbert saivat myöhemmin Nobel-palkinnon, Gilbert vuonna 1980 ja Sharp 1993.


title: Biogen

text: Yhtiön perustamisvaiheessa mukana oli myös sijoittajia, mutta pörssimaailman innostus hiipui pian. Osakkeen arvo oli maaliskuussa 1983 23 dollaria, mutta puolitoista vuotta myöhemmin enää viisi dollaria. Tieteellisen työn ja liike-elämän yhdistäminen oli yrityksen perustajille vaikeaa; Harvard vaati hallituksen puheenjohtajana toiminutta Gilbertiä valitsemaan yrityksen ja yliopiston välillä. Gilbert valitsi yrityksen, mutta sen rahoittajat valittivat hänen käyttäytyvän kuin yrityksen pääoma olisi tutkimusapuraha. 1984 Gilbert jätti yrityksen ja palasi Harvardiin.


title: Biogen

text: Vuonna 2003 Biogen fuusioitui sandiegolaisen IDEC Pharmaceuticals -yhtiön kanssa, jonka olivat vuonna 1986 perustaneet Ivor Royston ja Howard Birndorf. Yritys käytti sen jälkeen nimeä Biogen Idec, kunnes nimi lyhennettiin taas muotoon Biogen.


title: Biogen

text: Biogenin tuotantolaitokset sijaitsevat Yhdysvaltojen Massachusettsissa ja Pohjois-Carolinassa sekä Tanskan Hillerødissä.


title: Biogen

text: Suomessa myytäviä Biogenin valmisteita ovat MS-tautilääkkeet "Avonex" (interferonibeeta-1a), "Fampyra" (fampridiini), "Plegridy" (peginterferonibeeta‑1a), "Tecfidera" (dimetyylifumaraatti) ja "Tysabri" (natalitsumabi).


title: Di-isopropyylitryptamiini

text: Di-isopropyylitryptamiini eli DiPT on hallusinogeeninen tryptamiini jolla on erityislaatuinen vaikutus. Suurin osa hallusinogeeneistä aiheuttaa hallusinaatioita - näkyviä harha-aistimuksia - DiPT vaikuttaa pääasiassa kuuloon.


title: Di-isopropyylitryptamiini

text: DiPTiä on ehdotettu avuksi neurologisiin tutkimuksiin sen voimakkaasti kuuloon vaikuttavien ominaisuuksien vuoksi.


title: Di-isopropyylitryptamiini

text: DiPTiä käyttäneet henkilöt voivat kokea erittäin korkea- ja kovaäänisiä harha-aistimuksia jotka voivat kestää viikkoja, ja ovat yleensä äärimmäisen epämiellyttäviä. Se saattaa myös aiheuttaa painetta sisäkorvaan, joka voi olla kivuliasta.


title: Di-isopropyylitryptamiini

text: Ainetta kerran käyttäneet eivät yleensä käytä sitä toistuvasti epämiellyttävien vaikutusten vuoksi.


title: Di-isopropyylitryptamiini

text: TiHKAL-kirjan mukaan annostus on 100-250 mg suun kautta ja kesto 2-4 tuntia. Täydet vaikutukset ilmenevät noin 1 tunnin jälkeen annoksen ottamisesta. Poltettaessa 8 mg annos alkavat vaikutukset noin 8 minuutissa.


title: Di-isopropyylitryptamiini

text: DiPT on luokiteltu Suomessa kuluttajamarkkinoilta kielletyksi psykoaktiiviseksi aineeksi.


title: Digimakupaloja

text: Digimakupaloja – Sata päivää online-dialogia Fazerilla on Kati Sulinin vuonna 2012 ilmestynyt kirja..


title: Digimakupaloja

text: Kati Sulin aloitti Fazerin online-dialogin johtajana. Hän dokumentoi päiväkirjanomaisesti sadan ensimmäisen työpäivänsä tapahtumat Digimakupaloja-kirjaan. Kirjassa Sulin pohtii viestinnän digitalisoitumista kahdesta näkökulmasta: miksi yrityksen pitäisi panostaa verkkoviestintään ja sosiaaliseen mediaan ja miten yrityksen sisäinen organisoituminen järjestetään. Kirjassa Sulin tarjoaa vertaistukea kollegoilleen, jotka painivat digimurroksen kanssa muissa yrityksissä.


title: Martola

text: Martola on seuraavien henkilöiden sukunimi:


title: National Motor Museum

text: National Motor Museum on Britannian autoilua esittelevä museo. Se sijaitsee Hampshiren Beaulieussä. Museon kokoelmiin kuuluu 285 ajoneuvoa, sekä autoja että moottoripyöriä, ja muita autoiluesineitä. Museon vanhin ajoneuvo on vuodelta 1875.


title: Trifluorimeskaliini

text: Trifluorimeskaliini (TF-M) on hallusinogeeninen fenetyyliamiini ja meskaliinin muunnos, jossa trifluorometoksiryhmä on korvannut keskeisen metoksiryhmän meskaliinista.


title: Trifluorimeskaliini

text: Aineen kehitti ensimmäisen Daniel Trachsel vuonna 2011, lukuisten muiden samankaltaisten kemikaalien kanssa.


title: Trifluorimeskaliini

text: Trifluorimeskaliinin havaittiin olevan yksi voimakkaimmista kemikaaleista tässä ryhmässä, ja sen annostukseksi on raportoitu 15-40mg, 60mg ollessa "voimakas yliannostus". Se on hidasvaikutteinen, mutta vaikutukset voivat kestää jopa 14-24h tai pidempään.


title: Øyvind Moen Fjeld

text: Øyvind Moen Fjeld (s. 10. tammikuuta 1988) on norjalainen maastohiihtäjä. Hän edustaa Kjelsås IL:ää.


title: Øyvind Moen Fjeld

text: Fjeld kilpaili maailmancupissa ensimmäisen kerran 8. maaliskuuta 2014 Oslossa 50 kilometrin perinteisen hiihtotavan kilpailussa. Hän ylsi heti maailmancupin pisteille ollen 27:s.


title: Øyvind Moen Fjeld

text: Skandinavia Cupissa Fjeld on saavuttanut yhden palkintopallisijan. Hän oli kolmas 20 kilometrin perinteisen hiihtotavan kilpailussa Otepäässä 23. helmikuuta 2014.


title: Øyvind Moen Fjeld

text: Fjeld oli mukana Universiadeissa 2013 sijoittuen 10 kilometrin vapaan hiihtotavan kilpailussa 13. sijalle, viestissä seitsemänneksi ja 30 kilometrin perinteisen hiihtotavan kilpailussa kahdeksanneksi.


title: Øyvind Moen Fjeld

text: Kaudesta 2015–2016 lähtien Fjeld on kilpaillut säännöllisesti Ski Classics -sarjassa. Hän edustaa Team Santanderia. Jo keväällä 2011, 2012, 2013 ja 2015 Fjeld oli hiihtänyt sarjaan kuuluvan Birkebeinerrennetin. Fjeld on ollut yksittäisessä osakilpailussa parhaimmillaan neljäs Vaasahiihdossa 2016.


title: Yrjö Sinkari

text: Yrjö Juhani Sinkari, vuoteen 1936 "Zinck" (20. lokakuuta 1894 Jaakkima – 18. marraskuuta 1966 Helsinki) oli suomalainen juristi. Hän oli ensin eri viroissa Viipurin hovioikeudessa ja sitten Itä-Suomen hovioikeudenneuvos 1949–1961 ja sen presidentti vuodesta 1961.


title: Astrodome

text: Astrodome on Texasin Houstonissa sijaitseva stadion.


title: Astrodome

text: Astrodome valmistui vuonna 1965. Siinä on yli 60 000 paikkaa ja se on Yhdysvaltojen ensimmäinen suljettu ja ilmastoitu stadion. Roy Hofheinz lanseerasi Astrodomelle lempinimen ”maailman kahdeksas ihme”. Astrodome on monikäyttöareena, jossa on järjestetty karjanäyttelyitä, konsertteja, messuja, nyrkkeilyotteluita, rodeota, tennispelejä ja uskonnollisia tilaisuuksia. Astrodome on ollut Major League Baseball -sarjassa pelanneen Houston Astrosien, NFL-liigan Houston Oilersin (nyk. Tennessee Titans) ja Houston Cougarsien kotikenttä. Oilersit muuttivat pois Houstonista kauden 1996 jälkeen ja Astrot muuttivat uudelle kentälle Houstonin keskustaan vuonna 2000.


title: Astrodome

text: Vuonna 2005 tuhansia hurrikaani Katrinaa pakenevia majoitettiin Astrodomelle. Sen jälkeen stadion on ollut käyttämätön. Sen osoite on 8400 Kirby Drive. Stadion otettiin National Register of Historic Placesiin vuonna 2014.


title: Pauli Tuovinen

text: Pauli Ilmari Tuovinen (2. toukokuuta 1903 Polvijärvi – 15. tammikuuta 1965 Helsinki) oli suomalainen lääkäri.


title: Pauli Tuovinen

text: Tuovisen vanhemmat olivat kauppias Matti Tuovinen ja Aleksandra Lind ja puoliso vuodesta 1930 Lahja Lemmitty Hyytiäinen. Tuovinen tuli ylioppilaaksi Suomalaisesta normaalilyseosta ja valmistui lääketieteen lisensiaatiksi 1931, jolloin hän myös väitteli lääketieteen ja kirurgian tohtoriksi. Tuovinen sai kirurgian erikoislääkärin pätevyyden 1938 ja urologian erikoislääkärin pätevyyden 1951. Hän oli Helsingin yliopiston kirurgian dosentti vuodesta 1943, Marian sairaalan kirurgisen osaston ylilääkäri ja sairaalan johtaja vuodesta 1950. Tuovinen sai professorin arvonimen vuonna 1953. Hänen tutkimusalaansa oli urologia, jolta hän julkaisi "Urologian oppikirjan" (1960). Sodissa Tuovinen toimi kenttäsairaalan ja sotasairaalan lääkärinä, sotilasarvoltaan hän oli lääkintämajuri (1942).


title: Andrei Sobolev

text: Andrei Andrejevitš Sobolev (, s. 27. marraskuuta 1989 Taštagol) on venäläinen lumilautailija, joka kilpailee paripujotteluissa. 184 senttimetriä pitkä ja 73 kilogrammaa painava Sobolev edustaa FSO Rossijaa.


title: Andrei Sobolev

text: Sobolev kilpaili vuoden 2014 talviolympialaisissa Sotšissa ollen parisuurpujottelussa yhdeksäs ja parierikoispujottelussa 27:s. MM-kilpailuihin hän on osallistunut kolmesti, saavuttaen kultaa parisuurpujottelusta ja hopeaa parierikoispujottelusta vuoden 2015 MM-kilpailuista. Nuorten MM-kilpailuista Sobolevilla on yksi hopea parierikoispujottelusta vuodelta 2009.


title: Andrei Sobolev

text: Maailmancupissa Sobolev on kilpaillut vuodesta 2007 alkaen. Hän on saavuttanut yhden osakilpailuvoiton.


title: Andrei Sobolev

text: Myös Sobolevin pikkusisko Natalija Soboleva on lumilautailija.


title: Jens Burman

text: Jens Burman (s. 16. elokuuta 1994 Rätan, Bergin kunta) on ruotsalainen maastohiihtäjä, joka edustaa Åsarna IK -seuraa.


title: Jens Burman

text: Burman debytoi maailmancupissa helmikuussa 2015 Östersundin 15 kilometrin vapaan hiihtotavan kilpailussa sijoittuen sijalle 45. Ensimmäistä kertaa hän sijoittui 30 parhaan joukkoon Tour de Skihin kuuluvassa Toblachin 10 kilometrin vapaan hiihtotavan kilpailussa tammikuussa 2016 ollen 27:s. Kymmenen parhaan joukkoon hän sijoittui ensimmäisen kerran oltuaan kuudes Davosin 30 kilometrin vapaan hiihtotavan kilpailussa joulukuussa 2016. Se on edelleen hänen paras maailmancupsijansa.


title: Jens Burman

text: Burmanilla on nuorten MM-kilpailuista yksi hopea 10 kilometrin perinteisen hiihtotavan kilpailusta vuodelta 2014 Val di Fiemmestä. Hän voitti alle 23-vuotiaiden maailmanmestaruuden 15 kilometrin perinteisen kilpailussa 2016. Lahden MM-kilpailuissa 2017 hän sijoittui 15 kilometrin perinteisen hiihtotavan kilpailussa 14:nneksi ja 50 kilometrin vapaan hiihtotavan yhteislähtökilpailussa 15:nneksi.


title: Verman

text: Verman Oy on suomalainen vuonna 1987 perustettu lääke- ja terveydenhoitoalan tukkuyritys. Sen tuotteisiin kuuluu reseptilääkkeitä, itsehoitolääkkeitä, ravintolisiä, haavanhoitotuotteita sekä terveydenhuollon laitteita ja tarvikkeita. Keravalainen perheyritys vie tuotteitaan myös muihin Pohjoismaihin, Baltian maihin ja Venäjälle.


title: Verman

text: Vermanin perusti lääkealalla pitkään toiminut Seppo Vertanen vuonna 1987. Ensimmäisiä tuotteita oli laktaasientsyymi "Lactrase".


title: Verman

text: Vuonna 2012 Verman osti luontaistuotetukku Suomen Bioteekin osaksi Verman-konsernia. Samana vuonna Vermanille myönnettiin Suomen Yrittäjien valtakunnallinen yrittäjäpalkinto perusteina yrityksen tasainen kasvu, kokonaisten tuoteperheiden rakentaminen sekä erinomaisesti onnistunut sukupolvenvaihdos.


title: Verman

text: Vuonna 2014 koko konsernin liikevaihto oli 32,4 miljoonaa euroa ja henkilöstömäärä 53.


title: Verman

text: Vermanin Suomessa myytäviä lääkkeitä ovat "Foliver"-foolihappovalmiste, "Heinix"- ja "Tuulix"-antihistamiinit, "Obsidan"-rautavalmiste, "Paraceon"-parasetamoliperäpuikot ja trospiumkloridi "Trospium Verman" virtsaamisvaikeuksiin. Vermanin ravintolisien tuotemerkkejä ovat "Bethover, Foliren, Lactrase, Melarest, Minisun, Nogasin, Ramavit, Rela"-maitohappotuotteet, "Specialyt, Synomax" ja "Smartlax".


title: Fjodor Sologub

text: Fjodor Sologub (, oikealta nimeltään "Fjodor Kuzmitš Teternikov", Фёдор Кузьми́ч Тете́рников; 1. maaliskuuta 1863 Pietari – 5. joulukuuta 1927 Leningrad) oli venäläinen kirjailija.


title: Fjodor Sologub

text: Fjodor Sologubin isä oli tilanomistajan avioton poika, joka maaorjuuden lakkauttamisen jälkeen työskenteli Pietarissa räätälinä. Isän kuoltua äiti meni virkamiesperheeseen palvelijaksi. Lapsena Sologub luki paljon ja suoritti koulun jälkeen opettajainstituutin. Yhdeksäntoistavuotiaana hän otti äitinsä ja sisarensa mukaansa ja lähti opettamaan matematiikkaa Kresttsyyn, Velikije Lukiiin ja Vytegraan. Vuosina 1892–1907 Sologub toimi opettajana ja koulutarkastajana Pietarissa.


title: Fjodor Sologub

text: Sologub julkaisi ensimmäiset runonsa vuonna 1884, mutta hänen kirjailijanuransa alkoi varsinaisesti 1890-luvulla. Hän julkaisi runoja, kirjallisuuskritiikkiä ja artikkeleita "Severnyi vestnikissä" ja muissa pietarilaisissa lehdissä. Vuonna 1896 ilmestyivät maaseudun opettajaelämästä kertova romaani "Tjažolyje sny" (”Raskaita unia”), runokoelma "Stihi" (”Runoja”) sekä kertomus- ja runokokoelma "Teni" (”Varjoja”). Sologubin merkittävin teos on vuonna 1905 ilmestynyt romaani "Riivattu" ("Melki bes"), joka kuvaa groteskisti maaseutukaupungin pikkuporvarillista elämää. Samaa teemaa jatkoi trilogia "Tvorimaja legenda" (”Luotu legenda”, 1914). Sen skandaalimainen menestys perustui eroottisiin kuvauksiin, jotka kritiikki yksimielisesti tuomitsi. Ensimmäisen maailmansodan aattona Sologub kirjoitti myös suosittuja näytelmiä.